ЮЗ МАРТА ЎҚИШГА АРЗИГУЛИК КИТОБ » "Оқдарё овози" газетаси\nЮЗ МАРТА ЎҚИШГА АРЗИГУЛИК КИТОБ\nДОЛЗАРБ / ИҚТИСОДИЁТ / ЖАМИЯТ\nДунёга таниқли тарихчи олим Амриддин Бердимуродовнинг дунё бўйлаб қилган саёҳатлари асосида ёзилган "Ватан ҳаққига муножот" китоби ҳақида туманимиз китобхонларига маълум қилмоқчиман.\nУшбу китоб шуниси билан характерлики, китобни ўқиб бўлгач, "Ҳа... Ватан ҳақида тафаккур қилиш, Ватан ҳақида сўзлаш, умуман Ватан сўзини англаш бундоқ бўлар экан", деб чуқур хаёлга берилиб кетасиз. Ватан ҳақида айтилган сўзлардан қувонасиз. Қалбингиз эса ғурурга тўлади. Ватанни жон томири қаерда эканлигини чуқур англаб етасиз.\nКиобни ўқиб чиқиб, ушбу китообда бизнинг Заҳириддин Муҳаммад Бобур маҳалламизнинг Муллақўрғон қишлоғидан топилган бир экспонат ҳақида ёзилган маълумотга кўзим тушиб жудаям хурсанд бўлиб кетдим. Бу хурсандчилигимни сизлар билан баҳам кўриш мақсадида китобда келтирилган қуйидаги мақола билан таништирмоқчиман:\n2013 йил хизмат юзасидан Буюк Британия пойтахти Лондонга бордик. Лондон университети қошидаги Шарқ ва Африкани тадқиқ қилиш Олий мактабида ташкил этилаётган "Мангу олов: зардуштийлик тарихида ва тасаввурларда" номли халқаро кўргазмага Ўзбекистон олимлари ҳам таклиф этилган эди. Кўргазма ташкилотчиларининг илтимосига кўра, биз Ўзбекистондан оташпарастлик динига дахлдор 4-5 та ноёб экспонатларни олиб боришимиз лозим эди. Дунёнинг ўн бир мамлакатидан олиб келинган ушбу халқаро кўргазма катта кўтаринкилик билан ўтди. Кўргазманинг таклифномаси, каталоги ва шаҳар кўчаларидаги рекламаларда Самарқанд вилояти, Оқдарё туманидаги Муллақўрғон қишлоғидан XX асрнинг 50-60 йилларида топилган ва VII-VIII асрларга оид ноёб остадонда муқаддас олов ёниб турган меҳробнинг тасвири туширилган эди. Лондон кўчалари ва метроларда бу суратни кўриб, юрагимиз фахр ва ғурурдан ҳапқириб кетди.\nКўргазма очилишидан олдин оташпарастлик дини тарихига бағишланган халқаро илмий конференция бўлиб ўтди. Конференция иштирокчиларини шаҳзода Чарлз қутлаб: "Минг йиллар давомида зардуштийлик динини жамиятга ва маданиятга кўрсатган таъсири, афсуски, ҳалигача етарли равишда ўз баҳосини олмаган. Зардуштийликнинг буддаизм, христианлик ва ислом таълимотига кўрсатган таъсири ҳақиқий далиллар асосида ўз тасдиғини топган. Зардуштийликнинг энг юрагида пайдо бўлган - "Эзгу фикр, эзгу сўз ва эзгу амал" таълимоти жаҳон ҳамжамияти ўзаро уйғунликда, тотувликда яшашга интилаётган бугунги XXI аср муаммоларига ечим бўлиб хизмат қилаётганини ҳам кўпчилик билмайди. Менимча, диний қадриятлардан узоқлашиб бораётган ҳозирги давримизда бир неча минг йиллар мобайнида жамланган бу муқаддас донишмандликни келгуси авлодлар учун ҳам сақлаш ўта ҳаётий заруратдир", - деди.\nУнинг бу гапи конференция иштирокчилари томонидан катта мамнуният билан қабул қилинди. Ушбу кўргазмага 11 та мамлакатдан экспонатлар олиб келинган бўлсада, уларнинг кўпчилиги бевосита Ўзбекистон билан боғлиқ эди. Уларнинг айримлари ҳақида тўхталиб ўтсак: Ургут туманидаги Жартепа қишлоғидан топилган оташпарастлар ибодатхонасини қазиш пайтида қўлга киритилган коҳинлар асоси, Қашқадарё вилояти, Шаҳрисабз туманидаги Юмпалоқтепа ёдгорлигидан топилган остадон, Афросиёбдаги ҳукмдор Вархуман саройи деворига чизилган суратнинг нусхаси, Қашқадарё вилояти, Китоб туманидаги Сиваз қишлоғидан топилган остадоннинг сурати, Қорақалпоғистондаги Чилпек оташпарастлар даҳмаси ва Тоққалъа ёдгорлигидан топилган остадоннинг суратлари ҳам қўйилган.\nБундан ташқари, ушбу кўргазмага Хитойдан топилган бой самарқандлик савдогарнинг мармардан ясалган мақбарасининг бўлаклари ҳам қўйилган. Бу савдогар аждодимиз узоқ вақт мобайнида Хитойда яшаганига қарамай, ўз юрти, яъни суғд маросимлар бўйича дафн қилингандир. Мармар тахтага "Авесто"дан олинган ҳар хил сьюжетлар ўта моҳирлик билан ишланган.\nШунингдек, ушбу кўргазмага суғд тилида ёзилган ноёб қўлёзмаларнинг ҳам қўйилгани унинг илмий аҳамиятини янада оширган. Маълумки, 1904-1906 йилларда инглиз олими А. Стейн Буюк Хитой девори минораларининг биридан Хитойнинг ипак қоғозига ёзилган ҳужжатларни топган эди. Фанга "Кўҳна хатлар" номи билан кирган бу ҳужжатлар билан танилган шарқшунос В.Хемнинг бу ҳужжатлар суғд тилида ёзилганлигини, унинг сиртига "Самарқандга" деган ёзув битилганини аниқлаган.\nУшбу хатлар Самарқандда туғилган, аммо тақдир тақозоси билан Хитойга бориб қолган Меванчи исмли қизнинг Самарқанддаги онасига ёзган мактуби эди. Эрамизнинг 317 йили ёзилган бу хатлар, афсуски, ўша пайтларда Самарқандга етиб келмаган.\nСиёсий вазият қалтис бўлганлиги сабабли чопар бу хатларни Буюк Хитой деворининг қоровул минорасига яширишга мажбур бўлган. Орадан бир минг олти юз йиллар ўтиб, бу хат олимлар қўлига тушган. Буюк Британия кутубхонасида сақланаётган ушбу ноёб хатлар суғд ёзувининг энг қимматли намуналари сифатида ҳам қадрлидир.\nМаълумки, VIII асрдан бошлаб Марказий Осиё ва Эронга арабларнинг кириб келиши туфайли кўплаб оташпарастлар ўз ватанини ташлаб, Ҳиндистонга қочиб кетишга мажбур бўлган. Улар бу ишни ўз диний эътиқодларидан воз кечишни хоҳламагани туфайли қилганлар. Бу оташпарастларнинг ҳозирги авлодлари Ҳиндистонда яшаб, ота-боболарининг қадимги динига эътиқод қилиб келади. Ҳиндистонга қочиб борган оташпарастларга унчалик ҳам осон бўлмаган. Ҳиндлар улар учун кўпгина нарсаларни тақиқлашган. Аммо оташпарастлар ўз меҳнатсеварлиги, тиришқоқлиги туфайли барча қийинчиликларни енгишга, ўз иқтисодий турмушларини яхшилашга эришган.\nҲозирги кунда уларнинг орасида ўта бой-бадавлат шахслар ҳам бор. Улар Лондондаги ушбу кўргазмага ҳам ҳомийлик қилган. Эндиликда худди шу кўргазмани Ҳиндистонда ҳам ташкил қилиш тараддудида юришибди.\nЛондонда очилган ушбу кўргазмага дунёнинг турли илмий марказидан таниқли олимлар келишганлигига гувоҳ бўлдик. Айниқса, Франция ва Россиядан келган илмий ҳамкорларимизни кўриб хурсанд бўлдик. Қадимги Шарқ, Марказий Осиё, Суғд тарихи ва маданияти бўйича таниқли олим, профессор Ф.Грене биз билан кўришгач: "Ўзбекистон олимлари ва Ўзбекистондаги экспонатларсиз ушбу кўргазма тўлиқ бўлмай кемтик бўлиб қолишидан чўчиган эдим. Сизларни бу ерда кўрганимдан хурсандман", - деди. Биз Франц билан кўргазма залларини айландик. Оташпарастлик дини бўйича бир неча китоб ва мақолаларнинг муаллифи Франц Грене ҳар бир экспонат ёнида туриб, ўз шарҳини берар эди.\nҲиндистондан келтирилган бу замонавий оташпарастлар ибодат хонасида фойдаланилаётган муқаддас ўчоқ, қўнғироқчалар, мусиқа асбоблари ва бошқа буюмлар қўйилган стенд олдида тўхтаб, менга: "Эътибор бериб қаранг, бу ерда қўйилган асбоблар ва буюмлар худди сиз Ургут туманида очилган Жартера Ибодатхонасидан топилган буюмларга айнан ўхшашдир. Фарқи, фақат сиз топган жиҳозлар қадимги бўлса, булар замонавийдир. Буларни кўрганингиздан кейин, "Ўзбекистон оташпарастлик динининг Ватанидир" деган фикрга ҳеч қандай шубҳа қолмайди. Ёки сиз Лондонга, ушбу кўргазмага олиб келган остадонларни олиб кўрайлик. Уларнинг сиртига ишланган диний маросимларга бағишланган тасвирлар шу даражада аниқ ва мазмунлики, "Авесто"ни чуқур билмаган ҳунарманд - кулол бу тасвирларни яратиши мумкин эмасдир, - деди у".\nҲақиқатдан ҳам, француз олими илмий томондан тўғри гапни айтди. Мен юқорида Лондондаги кўргазмага дунёнинг турли томонидан таниқли олимлар келганини айтган эдим. Шулар қаторида Париждан Франциядаги "Темурийлар тарихи ва санъатини ўрганиш ассоциацияси"нинг президенти Фредерик Брессанд хоним ҳам келган эди. Биз у киши билан аввалданоқ яхши таниш бўлганимиз учунми бу учрашув ҳар икки томонга жуда қувончли бўлди. Таниқли хоним кўргазма билан батафсил танишиб бўлгач, суҳбат уюштиришга ҳам муваффақ бўлдик.\n- Мени, кўпинча, Темур ва темурийлар давридаги юксак маданият, илм-фаннинг илдизлари қаерда деган савол ўйлантиради. Бу юксак маданиятнинг илдизлари, бошланишини фақат Ўзбекистондан қидириш лозим, деб ўйлайман. Бунга мисол тариқасида Ўзбекистондан келтирилган экспонатлар билан танишиш қизиқдир. Темур ўз аждодлари яратиб кетган юксак цивилизациясини тирилтиришига, унга янгича жило, нафас беришга эришди, - деди хоним.\nДарҳақиқат, шундай буюк цивилизация яратган халқнинг вакили эканингдан фахрланасан, киши. Лондонда ташкил этилган мазкур кўргазмага минг-минглаб европаликлар, осиёликлар ва бошқалар келишиб, ўзбек заминида туғилган буюк донишмандларимиздан баҳраманд бўлаётганларини ўз кўзи билан кўриш бағоят фахрли эканлигини ўз бошидан кечирган инсонгина билади.\nЛондонга борган одамлар бу шаҳардаги машҳур музейларга бормасдан қайтмайдилар. Шаҳардаги машҳур музейларга биринчи нав-батда, Британия, Виктория ва Альберт музейлари киради. Биз Британиянинг музейига борганимизда, одамлар жуда гавжум эди. Чипта оламиз деб, чиптахонага кирдик, аммо ҳеч жойда чипта сотадиган одам ҳам, чиптахона ҳам йўқ эди. Мажбур бўлиб музей ходимларидан биридан чиптахонани сўрадим. У музей текин эканини ва бу ерда чиптахона йўқлигини тушунтирди. Британия музейи жуда катта бўлиб, унинг барча залларини кўриш учун бир неча кун зарур бўлади. Шу сабабли биз аввал ўзимиз учун кўришимиз албатта зарур бўлган экспонатларни танладик.\nБритания музейига борган Ўзбекистонлик меҳмон биринчи навбатда бу ерда сақланаётган Амударё хазинасини кўришни хоҳлайди. Икки юздан ошиқ олтин ва кумушдан ясалган турли хил тақинчоқ, безак, ҳайкалчалар ҳамда бир ярим мингдан кўпроқ ноёб тангалардан иборат ушбу хазина бундан икки минг беш юз йиллар илгари уч аср давомида йиғилган. Бу хазина қайси йўллар орқали Британия музе-йига бориб қолгани кўпчилик учун ҳам қизиқдир. 1878 йилнинг ёзида Бухородан йўлга чиққан савдо карвони Амударёдан ўтиб Қобул шаҳрига етиб келади. Карвонсаройда дам олган савдо карвони яна йўлга тушиб Пешовар томонга отланади. Кутилмаганда карвонга қароқчилар ҳужум қилади. Бу ҳужум айниқса бухоролик уч савдогар Вази ад-Дин, Ғулом Муҳаммад ва Шукур Алиларга катта зиён етказади. Улар бор бойлигидан жудо бўлади. Чорасиз қолган савдогарлар бу ердаги инглиз чегара хизмати капитани Ф.Бартонгага ёрдам сўраб мурожаат қилади. Аҳволни тўғри тушунган капитан ёнига икки ёрдамчисини олиб, қароқчиларнинг изидан тушади. Улар ярим оқшомда яширин ғорга ётиб келганида, қароқчилар ўлжани бўлиш билан овора эди. Ўлжани бўлишда жанжал чиққани сабабли, тўрт ярадор қароқчи ғорнинг ичида тўлғаниб ётарди. Капитан ва унинг шериклари тонг отгач қароқчиларни қўлга олади. Қароқчилар қўлга киритган барча қимматбаҳо буюмларни капитанга топширади. Бухоролик савдогарлар барча буюмларини бус-бутун кўришиб ғоятда хурсанд бўлади ва миннатдорчилик рамзи сифатида жуда нафис олтин билак узукни капитанга совға қилади. Капитан бу буюмларнинг тарихий қийматини тўғри баҳолай олади. Бор пулига бир неча олтин буюмларни ҳам сотиб олади. Савдогарлар Шимолий Ҳиндистондаги Равалпинди шаҳрига етиб келиб, қолган буюмларини антиквар бозорида пуллаб юборади. Ўша даврда Ҳиндистонда ишлаган инженер А.Грант генерал майор Сэр Алан Гордон Каннингем ва ноёб топилмаларга қизиқадиган дўсти Э.У. Френк бу ноёб тарихий буюмларни сотиб олиб Буюк Британия музейига келтиришади. Сўнгра бу қимматбаҳо буюмлар Англиядаги энг бой ва машҳур "Британия музейи ва британ миллатининг йирик хазинаси" деб аталган эди. Ушбу хазина Амударё ёқасидаги қишлоқдан топилгани учун "Амударё хазинаси" деб ном олган. Хазина тўғрисида бир нечталаб мақолалар ва китоблар ёзилган, аммо унинг сири тўлиқ очилган деб айтиш мушкул. Тадқиқотлар ҳамон давом этмоқда. Агарда ушбу хазинага оид бирор-бир буюмни кўрмоқчи бўлганлар Ўзбекистон Республикаси марказий банки томонидан 1994 йилда чиқарилган юз сўмлик пулга қараса кифоя. Ушбу сўмнинг сиртига бухоролик савдогарлар капитан Бартонга совға қилган ўша олтин билак узукнинг тасвири туширилган. Бундан ташқари ушбу музейда Миср маликаси Клеопатранинг мўмиёланган жасадини ҳам зиёрат қилдик. Шунингдек, Британия музейида Амир Темурнинг икки рангли сурати ҳам сақланадики, бу барча юртдошларимиз учун ғоятда фахрлидир.\nСурхондарё вилоятидаги кўҳна Термиз мажмуасига кирувчи Қоратепа буддавийлик ибодатхонасидан бир пайтлар топилган Будда пайғамбарнинг бағоят нафис, бежирим қилиб ишланган тош ҳайкали ҳам шу музейда сақланади. Афсуски, вақтимиз кам бўлганлиги сабабли бу ноёб ёдгорликни кўра олмадик. Лондондаги иккинчи йирик музей Виктория ва Альберт музейидир. Бу музей ҳам ўта бой бўлиб, унда юртимизнинг қадимий шаҳарлари Самарқанд, Бухоро ва Хивадан турли йўллар билан олиб кетилган кошинкор сопол идиш-товоқлар, тангалар ҳамда миниатюра сақланмоқда. Бу музейда XIX асрнинг охирида Самарқанддаги Амир Темур мақбарасидан олиб кетилган ёғоч эшик ҳам сақланади. Юксак ўймакорлик санъати билан ишлов берилган бу ноёб эшикни кўриш учун кўп изладик, аммо залдан топа олмадик. Музей ходимларининг айтишларича, бу ноёб экспонат фондда сақланаётган бўлса, уни кўриш анча мушкул экан. Шунингдек, бу музейда Мирза Бобур ва Хумоюн Мирзонинг тасвири туширилган, нафис миниатюраси ҳам сақланади. Бу ноёб сурат Ҳиндистонда чизилган бўлиши керак.\nУмуман олганда, Лондон шаҳрига қилинган илмий сафаримиз ғоятда унумли бўлди. Ушбу сафар мобайнида халқимизнинг фахрига фахр қўшадиган воқеалар содир бўлдики, бу бир умрга одамнинг ёдидан чиқмайди.\nТарихчи олим Амриддин Бердимуродовнинг ушбу китобини ўқиб чиқар эканман, юртимиздан олиб кетилган буюмларни олиб кетган одамлардан бироз ғашим келсада, аммо биз ўзбекларни қадимги маданиятимизга тегишли асори-атиқаларни кўз-қорачиғидай авайлаб-асраб келаётганлигидан Европа халқларига миннатдорлик ҳиссини туйиб раҳматлар айтдим.


MEKSUNAT inyeksiya uchun eritma 5% 5ml N10 Toshkent aptekalarida narxlari, dori haqida malumot, qollanishi va analoglari Apteka.uz saytida\nMEKSUNAT inyeksiya uchun eritma 5% 5ml N10\nFaol modda: Etilmetilgidroksipiridina suksinat\nATX kodi: - NO7XX\nBarcha Meksunat dorilari\nO'zbekiston Sog'liqni Saqlash Vazirligi tomonidan 30.06.2020 da DV/M 03319/06/20 registratsion raqami bilan ro'yxatdan o'tgan\nДори воситасининг шакли: 5% ли инъекция учун эритма\nФаол модда: Этилметилгидроксипиридин сукцинат-50,0 мг\nЁрдамчи моддалар: натрий метабисульфити, инъекция учун сув - 1,0 мл гача.\n2 мл, 5 мл, ва 10 мл дан рангсиз шишадан ёки полиэтилендан ёки тиббий полипропилендан ампулаларда, ампулалар қўлланишига доир йўриқномаси билан бирга картон қутида..\nГипоксияга қарши, мембрана ҳимоя қилувчи, ноотроп, тиришишга қарши, анксиолитик таъсир кўрсатади, организмни стрессга чидамлилигини оширади. Препарат организмнинг асосий зарарли омилларга, кислородга боғлиқ патологик ҳолатларга (шок, гипоксия ва ишемия, мия қон айланишининг бузилиши, алкогол ва антипсихотик препаратлар (нейролептиклар) билан интоксикацияси) қаршилигини оширади.\nПрепарат мия метаболизмини ва бош миянинг қон билан таъминланишини яхшилайди, микроциркуляция ва қоннинг реологик хусусиятларини яхшилайди, тромбоцитлар агрегациясини камайтиради. Гемолиз вақтида қон ҳужайраларининг (эритроцитлар ва тромбоцитлар) мембрана тузилишини барқарорлаштиради. Гиполипидемик таъсир кўрсатади, умумий холестерин ва ПЗЛП даражасини пасайтиради.\nПрепаратнинг таъсир қилиш механизми унинг гипоксияга қарши, антиоксидант ва мембранани ҳимояловчи таъсирига боғлиқ. У липидларни пероксидланиш жараёнларини ингибиция қилади, супероксиддисмутаза фаоллигини оширади, липид-оқсилининг нисбатини оширади, мембрананинг қовушоқлигини пасайтиради, унинг оқувчанлигини оширади. Мембрана боғловчи ферментлар (кальцийга боғлиқ бўлмаган фосфодиэстераза, аденилатциклаза, ацетилхолинэстераза), рецептор комплекслари (бензодиазепин, ГАМК, ацетилхолин) фаолиятини модуляция қилади, бу эса лигандлар билан боғланиш қобилиятини оширади, биомембраннинг тизимли ва функционал ташкиллашини сақлашга, нейромедиаторлар транспортига ёрдам беради ва синаптик узатишни яхшилашга ёрдам беради. Мексунат бош мияда дофамин миқдорини оширади. Аэроб гликолиз фаоллигини компенсатор кучайишига ва гипоксия шараоитида, АТФ, креатинфосфат миқдорини ошириш билан Кребс циклининг оксидланиш жараёнининг камайиш даражасини пасайтиришга ва митохондриянинг энергия синтезловчи вазифасини фаоллаштиришга, хужайра мембранасини барқарорлаштиришга олиб келади. Препарат ишемияга учраган миокарднинг метаболик жараёнларини нормаллаштиради, некроз зонасини камайтиради, электр фаолликни ва миокард қисқарувчанлигини яхшилайди ва тиклайди, шунингдек ишемия зонасида коронар қон оқимини оширади, ўткир коронар етишмовчиликда реперфузион синдромнинг таъсирини камайтиради. Нитропрепаратларнинг антиангинал фаоллигини оширади. Мексунат сабаби сурункали ишемия ва гипоксия бўлган, ривожланиб борувчи нейропатияда кўрув нервининг толаси ва тўр парда ганглиоз ҳужайраларини сақлаб қолишга ёрдам беради. Кўз тўр пардаси ва кўрув нервининг функционал фаоллигини кўрув ўткирлигини ошириш билан яхшилайди.\nСўрилиши. Препаратни мушак ичига бир марталик ва курслик қўллашда қон плазмасидаги максимал концентрациясига (Cmax) 0.58 соатда эришилади. Мушак ичига юборилганда 400-500 мг дозада қон плазмасидаги Cmax – 3,5–4,0 мкг/мл.\nТақсимланиши. Аъзо ва тўқималарда тез тақсимланади. Организмда этилметилгидроксипиридин сукцинатнинг ўртача сақланиш вақти – 0,7–1,3 соат. га юборишда қон плазмасида юборишдан кейин 4 соат давомида аниқланади.\nМетаболизми. Глюкуронизация йўли билан жигарда метаболизмга учрайди. 5 та метаболит аниқланган: 3-оксипиридин фосфати – жигарда ҳосил бўлади ва ишқорий фосфатаза иштирокида фосфор кислотаси ва 3-оксипиридинга парчаланади; 2 чи метаболит – фармакологик фаол, кўп миқдорда ҳосил бўлади ва юборилгандан сўнг 1– 2 кунда сийдикда аниқланади; 3 чи – кўп миқдорда сийдик билан ажралади: 4 чи ва 5чи – глюкуронконъюгатлар.\nЧиқарилиши. Қон плазмасидан тез чиқарилади ва деярли унда 4 соатдан кейин аниқланмайди. Сийдик билан тез чиқарилади, асосан метаболитлар кўринишида (12 соатда 50%) ва оз миқдорда – ўзгармаган кўринишда (12 соатда 0,3%). Ўзгармаган этилметилгидроксипиридин сукцинати ва метаболитларнинг сийдик билан ажралиш кўрсаткичи индивидуал вариабельларга эга.\nҲазм қилиш тизими томонидан: кўнгил айниши, оғиз бўшлиғининг шиллиқ қаватини қуриши ёки оғизда металл таъми, метеоризм, диарея.\nНерв тизими томонидан: уйқучанлик, уйқуга кетишни бузилиши.\nНафас тизими томонидан: томоқда ачишиш, кўкрак қафасида дискомфорт, хаво етмаслик хисси (одатда, хаддан ташқари тез юборилганда ва қисқа муддатли характерга эга).\nЮрак-қон томир тизими томонидан: артериал босимни қисқа муддатли ортиши.\nБошқалар: аллергик реакциялар, бутун танада ”иссиқликни қуйилишии” хисси, ёмон хид.\nБаъзи ҳолларда, айниқса, сульфитларга юқори сезувчанлиги бўлган бронхиал астмаси бўлган пациентларда, юқори сезувчанлик оғир ўта юқори сезувчанлик реакциялари ривожланиши мумкин.\nБолаларда, ҳомиладорликда ва эмизишда препаратини қўллаш хавфсизлиги бўйича қатъий назоратли клиник тадқиқотлар ўтказилмаган.\nПрепарат буйрак ва жигар функциясининг ўткир бузилишларида қўллаш мумкин эмас.\nҲомиладорлик ва лактация даврида адекват ва қатъий назорат қилинадиган клиник тадқиқотлар ўтказилмаган.\nБу даврларда препаратнинг самарадорлиги ва хавфсизлиги бўйича маълумотлар етарли бўлмаган сабабли препарат ҳомиладорлик ва эмизиш даврида қўллаш мумкин эмас.\nТранспорт воситалари ва бошқа механизмларни бошқариш қобилиятига таъсири.\nДаволаш даврида транспорт воситаларни бошқаришда ва психомотор реакцияларнинг тезлигини ва диққатни юқори жамлаш талаб қиладиган бошқа потенциал хавфли фаолият турлари билан шуғулланишда эҳтиёткорликка риоя қилиш керак.\nбош мия қон айланишининг ўткир бузилишлари;\nбош мия жароҳатлар, бош мия жароҳатлари оқибатлари;\nневротик ва неврозга ўхшаш ҳолатларда хавотирли бузилишлар;\nкомплекс даволаш таркибида ўткир миокард инфаркти (биринчи суткадан бошлаб)\nкомплекс даволаш таркибида турли босқичлардаги бирламчи очиқ бурчакли глаукома;\nневрозга ўхшаш ва вегетатив-қон томир касалликларининг устун келувчи алкоголизмда абстинент сидромини даволашда;\nкомплекс даволаш таркибида қорин бўшлиғининг ўткир йирингли яллиғланиш жараёнларида (ўткир некротик панкреатит, перитонит) қўлланилади.\n· препаратга ёки препаратнинг компонетларга юқори индивидуал сезувчанлик;\n· ўткир буйрак етишмовчилиги;\n· ўткир жигар етишмовчилиги;\n· эмизишда қўллаш мумкин эмас.\nЭҳтиёткорлик билан: анамнезда аллергик касалликлар ва реакциялар.\nБензодиазепин анксиолитиклар, тутқаноққа қарши воситалар (карбамазепин), паркинсонизмга қарши воситалар (леводопа) таъсирини кучайтиради.\nЭтил спиртининг токсик самараларини камайтиради.\nПрепарат болалар ололмайдиган жойда, ёруғликдан ҳимояланган 25°C юқори бўлмаган ҳароратда сақлаш лозим.\n2 йил. Ўрамда кўрсатилган яроқлилик муддати тугагандан сўнг фойдаланилмасин.\nМушак ичига ёки вена ичига (оқим ёки томчилаб). Инфузион усулда юборилганда препаратни 0,9% ли натрий хлориди эритмасида суюлтириш керак.\nМексунатни оқим билан аста–секин 5-7 минут давомида, томчилаб – минутига 40–60 томчи тезликда юборилади. Максимал суткалик доза 1200 мг дан ошмаслиги керак.\nБош мия қон айланишининг ўткир бузилишларида Мексунатни дастлаб 10-14 кун ичида-200 -500 мг дан вена ичига томчилатиб суткасига 2-4 марта, кейинчалик мушак ичига 200-250 мг дан суткасига 2-3 марта 2 ҳафта мобайнида қўлланилади.\nБош мия жароҳатлари ва бош мия жароҳатлари оқибатларида препарат суткада 2-4 марта 10-15 кун давомида вена ичига томчилаб 200-500 мг дан юборилади.\nДекомпенсация босқичидаги дисцирcулятор энцефалопатияда Мексунатни вена ичига оқим билан ёки томчилаб 14 кун давомида суткада 1-2 марта 200-500 мг дан буюрилади. Кейин кейинги 2 ҳафта давомида мушак ичига 100-250 мг/сут дан.\nДисцкирcулятор энцефалопатиянинг олдини олиш курси учун препарат 10-14 кун давомида суткада 2 марта 200-250 мг дозада мушак ичига юборилади.\nКекса ва ҳавотирли ҳолатлардаги беморларда енгил когнитив бузилишларда препарат 14 – 30 кун давомида 100 – 300 мг/сут суткалик дозада мушак ичига юборилади.\nКомплекс даволашнинг таркибидаги ўткир миокард инфарктида препаратни вена ичига ёки мушак ичига 14 кун давомида, нитратлар, бета-блокаторлар, ангиотензин айлантирувчи фермент ингибиторлари (АФИ), тромболитик, антикоагулянт ва антиагрегант воситалар, шунингдек кўрсатмаларга мувофиқ симптоматик воситаларни ўз ичига олган миокард инфарктининг анъанавий давоси фонида юборилади.\nДастлабки 5 кун ичида максимал таъсирга эришиш учун препаратни вена ичига юбориш керак, кейинги 9 кун ичида Мексунат мушак ичига юборилиши мумкин.\nПрепаратни вена ичига юбориш томчили инфузия йўли билан, аста-секин (ножўя таьсирларни олдини олиш учун) 0,9% ли натрий хлориди эритмаси ёки 5% ли декстроза (гдюкоза) эритмасида 100-150 мл ҳажмда 30-90 минут давомида юборилади. Зарур бўлганда, препаратни оқим билан аста-секин давомийлиги 5 минутдан кам бўлмаган ҳолда юбориш мумкин.\nПрепаратни юбориш (вена ичига ёки мушак ичига) суткасига 3 марта, ҳар 8 соатда амалга оширилади. Суткалик даволаш доза суткада 1 кг тана вазнига 6-9 мг, бир марталик доза – 1 кг тана вазнига 2-3 мг ни ташкил қилади. Максимал суткалик доза 800 мг дан ошмаслиги керак, бир марталик – 250 мг.\nКомплекс даволаш таркибида турли босқичлардаги очиқ бурчакли глаукомада Мексунат мушак ичига 100-300 мг/сут дан, суткада 1-3 марта 14 кун давомида юборилади.\nАлкоголли абстинент синдромида Мексунатни 5-7 кун давомида суткада 2-3 марта вена ичига томчилаб ёки мушак ичига 200-500 мг дозада юборилади.\nАнтипсихотик воситалар билан ўткир захарланишда препаратни 7-14 кун давомида вена ичига 200-500 мг/сут дозада юборилади.\nҚорин бўшлиғининг ўткир йирингли яллиғланиш жараёнларида (ўткир некротик панкреатит, перитонит) препарат операциядан олдинги ва операциядан кейинги даврда биринчи кунидан буюрилади. Қўлланиладиган дозалар касалликнинг шакли ва оғирлиги, жараённинг тарқалишига, клиник кечишининг вариантларига боғлиқ. Препаратни бекор қилиш фақат барқарор ижобий клиник ва лаборатория таъсиридан кейин аста-секин амалга оширилиши керак.\nЎткир шишли (интерститсиал) панкреатитда Мексунат 200 – 500 мг дан суткада 3 марта, вена ичига томчилаб (0,9% ли натрий хлориди эритмасида) ва мушак ичига буюрилади.\nНекротик панкреатитнинг енгил оғирлик даражаси – суткада 3 марта 100-200 мг дан вена ичига томчилатиб (0,9% ли натрий хлориди эритмасида) ва мушак ичига.\nЎртача оғирлик даражаси 200 мг суткада 3 марта вена ичига томчилаб (0,9% натрий хлорид эритмасида).\nОғир кечиши - пульс – дозада биринчи кунда 800 мг суткада икки марта юборилади; кейин 200-500 мг дан суткада 2 марта, суткалик дозани аста-секин пасайтириш билан. Жуда оғир кечиши - панкреатит шокни пайдо бўлишини барқарор тўхтатгунга қадар дастлабки доза 800 мг/сут, ҳолатни барқаролашишига кўра 300-500 мг дан суткада 2 марта вена ичига томчилаб (0,9% ли натрий хлорид эритмасида) аста-секин суткалик дозани пасайтириб.\nКам токсиклиги туфайли дозани ошириб юбориш эҳтимоли кам. Тасодифий доза ошириб юборилганда уйқу бузилиши (уйқусизлик), баъзи ҳолларда уйқучанлик ва седатация бўлиши мумкин. Вена ичига юборилганда қон босими ошиши мумкин.\nОдатда талаб қилинмайди – симптомлар суткада давомида мустақил йўқолади.\nУйқусизликнинг ўта оғир ҳолатларида қабул қилиш учун уйқу таблеткалари ва анксиолитиклардан бирини қўллаш тавсия этилади (ниразепам 10 мг, оксазепам 10 мг ёки диазепам 5 мг).\nҚон босими ҳаддан ташқари ошганда – артериал қон босимини назорати остида гипотензив препаратлар буюрилади.\nMEKSUNAT inyeksiya uchun eritma 5% 10ml N10\nBarcha Мексунат dorilari\nMEKSUNAT inyeksiya uchun eritma 5% 2ml N10\nNEYROKS inyeksiya uchun eritma 50mg/ml 5ml N5\nIshlab chiqaruvchi: Сотекс Фармфирма, ЗАО\nBarcha Neyroks dorilari\nNarx: 73 500 so'mdan Batafsil\nMeksiprim tabletkalari 125 mg N30\nBarcha Meksiprim dorilari\nNarx: 18 450 so'mdan Batafsil\nAKTISERIL inyeksiya uchun eritma 5% 5ml N5\nIshlab chiqaruvchi: Unimed Pharm Inc.\nBarcha Актисерил dorilari\nMEKSIDOL tabletkalari 125mg N50\nIshlab chiqaruvchi: ЗиО-Здоровье, ЗАО\nBarcha Meksidol dorilari\nMEDOMEKSI inyeksiya uchun eritma 50mg/ml 2ml N10\nIshlab chiqaruvchi: Биохимик ОАО\nBarcha Medomeksi dorilari\nMEDOMEKSI inyeksiya uchun eritma 50mg/ml 5ml N5\nMEKSIDOL inyeksiya uchun eritma 50mg/ml 5ml N5\nIshlab chiqaruvchi: АРМАВИРСКАЯ БИОФАБРИКА, ФКП\nMEKSIDOL inyeksiya uchun eritma 50mg/ml 2ml N10\nNarx: 63 600 so'mdan Batafsil\nIshlab chiqaruvchi: Эллара, ООО\nMEKSIDOL tabletkalari 125mg N30\nNarx: 36 900 so'mdan Batafsil\nMedomeksi tabletkalari 125 mg N150\nIshlab chiqaruvchi: Производитель


Россияда поезд ва автобус тўқнашуви оқибатида Ўзбекистоннинг 5 фуқароси ҳалок бўлди » Ўзбекистон янгиликлари – Zamin.uz\n17 ноябрь 2018, 18:27\nРоссиянинг Саратов области ҳудудидаги темирйўл кесишмасида поезд ва автобус тўқнашуви оқибатида беш нафар ўзбекистонлик ҳалок бўлди.\nҚозоғистон Фавқулодда вазиятлар қўмитаси матбуот хизмати берган хабарга кўра, автобусда жами 7 киши бўлган, икки нафар қозоғистонлик - ҳайдовчи ва унинг ёрдамчиси ЙТҲдан омон қолган.\n«Автобусда 7 киши бўлган, уларнинг 5 нафари Ўзбекистон фуқаролари, 2 нафари қозоғистонлик. Ўзбекистон фуқароларининг барчаси ҳалок бўлган, қозоғистонликлар шифохонага ётқизилган», дейилади хабарда.\nРИА Новости хабарига кўра, 17 ноябрь куни маҳаллий вақт билан соат 12:00да (Тошкент вақти билан соат 13:00да) Саратов вилояти Озинский тумани ҳудудида, «Энгельс—Ершов—Озинский» трассасининг 1-километрида, тартибга солинмаган темирйўл кесишмасида «Саратов — Ульяновск» йўналиши бўйлаб қатновчи Mercedes русумли автобус юк поезди билан тўқнашиб кетган.\nХабарларга кўра, автобус ҳайдовчиси поезд яқинлашаётгани ҳақида сигнал берилган бўлса-да, кесишмадан ўтишга уринган.\n«Айни вақтда ҳайдовчи шифохонада. Уни сўроқ қилишнинг имкони йўқ. У ҳалокатга учрагунча қанча вақт давомида рулда бўлгани аниқланмоқда. Кўп эҳтимол билан у жуда толиққан ҳолатда бўлган», дейилади «Интерфакс» агентлиги хабарида.\nҲалок бўлган ўзбекистонликларнинг шахсига ҳозирча аниқлик киритилмади.\nЭслатиб ўтамиз, 2017 йилнинг 6 октябрида Россиянинг Владимир областида меҳнат муҳожирларини олиб кетаётган автобусни поезд уриб юбориши оқибатида 16 нафар ўзбекистонлик ҳалок бўлган, яна 36 нафари жароҳатланган эди.\nЯнгиликлар » Дунё » Россияда поезд ва автобус тўқнашуви оқибатида Ўзбекистоннинг 5 фуқароси ҳалок бўлди\n18:41 Владимир фожиаси: поезд ўз йўлида давом этди


2. Қозоғистонда зилзила рўй берди\n8. Ислом ҳамжиҳатлик ўйинлари-2017да нечта жаҳон рекорди янгиланади?\n10. Саратон касалига чалинмаслик учун етти ҳаётий маслаҳат!\n13. Шошилмасдан озинг!\nБирданига ўта озғин бўлиб қолишни истаганлар ниятларига камроқ етадилар.\n14. Ўзингизни ҳурмат қиласизми? Унда китоб ўқинг\n15. Ухлолмаяпсизми? Унда диққат билан ўқинг!


АҚШ сенати Россияга қарши санкциялар кенгайтирилишини маъқуллади\n01:06 / 15.06.2017\nАҚШ сенати кўпчилик овоз билан Россияга қарши санкциялар кенгайтирилишини маъқуллади.\nЯнги чоралар Эронга нисбатан санкциялар қўллаш қонун лойиҳасига тузатмалар кўринишида тақдим этилган. Ҳужжатда АҚШ президенти Дональд Трампга конгресс розилигисиз қабул қилинган чораларни юмшатиш ёки бекор қилишга имкон бермайдиган банд бор.\nТаклиф қилинаётган санкциялар Россия банклари молиялаштирилиши максимал муддатини 14 кунгача, нефть-газ тармоғи компаниялари молиялаштирилиши максимал муддатини эса 30 кунгача қисқартиришни назарда тутади. Бундан ташқари, тузатмалар киритилгач 180 кун ўтиб АҚШ молия вазирлиги конгрессга Россиянинг суверен қарзига санкциялар қўлланиши олиб келган оқибатлар ҳақида ҳисобот тақдим қилиши зарур.\nЭнди қонун лойиҳаси конгресснинг вакиллар палатасига кўриб чиқишга берилади ва агар у ерда маъқулланса, президентга имзолашга жўнатилади.


Western Union Россиядан Ўзбекистон, Тожикистон ва Қирғизистонга пул ўтказмалари тарифларини арзонлатди\n12:52 / 15.09.2015\nЙирик халқаро пул ўтказиш тизимларидан бири Western Union Россиядан Ўзбекистон, Тожикистон ва Қирғизистога пул ўтказмалари тарифларини пасайтирди. Шу вақтга қадар Western Union ўз хизматлари учун тарифларни бошқа минтақавий “ўйинчилар”дан кўра икки баробар қимматроқ ушлаб турган эди. Янги қарор билан Western Union ушбу бозордаги улушини ошириб олмоқчи, дея ҳисобламоқда мутахассислар.\n“Коммерсантъ” нашрининг хабар беришича, 17 сентябрдан бошлаб Western Union бир қатор МДҲ давлатлари ва Туркия учунРоссия ўртасида пул алмашиш тарифларини пасайтиради. Компания бу ҳақда мазкур мамлакатдаги ҳамкорларини ўтган ҳафта охирида огоҳлантирган.\n2015 йил охирига қадар давом этувчи нархлар арзонлашувини маркетинг акцияси деб номланди. Компания Россиядан бошқа мамлакатларга пул ўтказиш учун тўланадиган комиссион пул миқдорини МДҲнинг муайян давлатлари: Ўзбекистон, Тожикистон ва Қирғизистон учун икки баробар ёки 1 фоизгача қисқартирди. Шу вақтга қадар МДҲ давлатларига пул жўнатмалари учун WU тарифи 2 фоизни ташкил этар эди.


Хитойликлар “супер аёл”ни яратди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хитойликлар “супер аёл”ни яратди\t12:27, 18 апрель 2016\tХитойнинг Хэфэй шаҳридаги фан ва технологиялар университетида янги интерактив робот яратилди ва у кенг оммага намойиш этилди. Бу ҳақда “Gazeta.ru” хабар бермоқда. Цзя Цзя деб номланган андроид ҳақиқий аёл кишига жуда ўхшайди. У сўзлаша, ҳаракатлана олади. Унинг мимикалари ўта табиий. “Илтимос, мени жуда яқиндан суратга олманглар—бу юзимни тўла қилиб кўрсатади”,—деди у журналистларга қарата. Робот яратувчиларининг айтишича, Цзя Цзя устида уч йил давомида меҳнат қилинган. Аввалги авлод роботлари билан уни таққослайдиган бўлсак, Цзя Цзянинг кўзлари анча табиий ва унинг сўзлари лаб ҳаракатларига мос тушади. Маълумот учун, Японияда ишлаб чиқарилган худди шундай робот фильмда бош қаҳрамонни ижро этган.


ЎзА - Эртага – 8 декабрь куни мамлакатимизда кутилаётган об-ҳаво маълумоти\n07.12.2017 14:59 Чоп этиш версияси\nЭртага – 8 декабрь куни мамлакатимизда кутилаётган об-ҳаво маълумоти\nРеспублика Гидрометеорология марказининг хабар беришича, 8 декабрь куни Тошкентда ҳаво ўзгариб туради, ёғингарчилик бўлмайди. Шарқдан секундига 5-10 метр тезликда шамол эсади. Кечаси 0-2, кундузи 13-15 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик бўлмайди. Шарқдан секундига 7-12 метр тезликда шамол эсади. Кечаси 2 даража совуқ, 3 даража илиқ, кундузи 10-15 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 5-10 метр тезликда шамол эсади. Кечаси 0-5 даража совуқ, кундузи 5-10 даража илиқ бўлади.


11 май куни БМТ инсон ҳуқуқлари бўйича Олий комиссари Зейд Раад Аль-Хусейннинг ташрифи якунланди. Ташрифнинг бош натижаси 15 йиллик танаффусдан сўнг ўзбек ҳукумати томонидан БМТнинг дин эркинликлари бўйича Махсус маърузачисининг мамлакатга таклиф этилиши бўлди.\nТошкентдаги матбуот анжуманидаги ўз якуний нутқида у, сўнгги 24 йил ичида БМТ инсон ҳуқуқлари бўйича Олий комиссарининг илк ва ягона ташрифи эканини таъкидлади. Ундан олдинги олти комиссар гарчи бир неча бор бошқа марказий осиё давлатларига келишган бўлишсада ҳеч қачон Ўзбекистонга таклиф қилинмаганини билдирди.\nОлий Комиссар Шавкат Мирзиёев билан 90-минутлик учрашув ўтказди, „бунинг давомида биз кўплаб таянч нуқталарини топдик ва қатор конкрет қадамларни келишиб олдик“, деди у. Ўша куни Адлия вазири, ИИВ рахбари ва мамлакат Бош прокурори билан ҳам учрашувлар ўтказди.\nБМТ бош ҳуқуқ ҳимоячиси ўз нутқида 2017-2021 йилларга мўлжалланган Президент стратегиясини олқишлашини билдирди ва ҳукуматни стратегия бўйича инсон ҳуқуқлари соҳасидаги амалий натижаларга эришишга чақирди.\n„Ўз-ўзидан англашиладики, режа ва ниятлар – бир томон, натижалар – эса бошқа бир нарсадир, айниқса инсон ҳуқуқлари ҳақида гап кетар экан, ҳукумат кўпинча чиройли ваъдалар беради, бироқ уларни реал ўзгаришлар билан мустаҳкамламайди“, дея урғулади у.\nОлий комиссар шунингдек, сиёсий маҳкумлар муаммосига ҳам тўхталди. “Мен ҳукуматга – иложи борича тезроқ, кўпроқ миқдордаги сиёсий маҳкумларни озод этишда давом этиш илтимоси билан мурожаат қилдим, уларнинг айримлари анчайин муаммоли суд жараёнларида узоқ муддатларга ҳукм қилинишган”, деди жаноб Зейд Раад Аль-Хусейн.\nУ қийноқлар ва шафқатсиз муносабатнинг бошқа шаклларини Ўзбекистоннинг Қийноқларга қарши конвенциядаги мажбуриятларидан келиб чиққан ҳолда мутлақо тўхтатишга чақирди.\nҚийноқлар қўллаш “кўп йиллардан буён Ўзбекистоннинг халқаро обрўсига путур етказиб келаётган эди. Ҳукуматнинг бу масалани кўришидан мен ҳурсандман”, деди у.\nЎзининг чиқишида шунингдек у, болалар меҳнатининг тўхтатилишини ҳам олқишлади ва Ўзбекистон ҳукуматини пахта терими даврида давом этаётган катталарни мажбурий меҳнатга жалб қилиш тизимига чек қўйишга чақирди.\nВа ниҳоят Олий комиссар “2005 йилнинг 13 майида Андижонда юз берган даҳшатли воқеаларни” суриштиришга чақирди. “Олдинга қараб юриш муҳим бўлгани ҳолда, ўтган воқеаларга баҳо бериш, қурбонларни унутмаслик ва уларнинг саволларига жавоб топиш ҳам шунчалик муҳим”, деди у Тошкентдаги нутқида.\nОлий мартабали меҳмон ўз нутқига ҳулоса ясаб, унинг назарида Ўзбекистон чорраҳа олдида турганини таъкидлади. „Мирзиёевнинг президентлик иқтидорига келиши билан пайдо бўлган ажойиб конструктив таклиф, режа ва инсон ҳуқуқлари бўйича янги қонунчиликлар кўлами бор. Бу ислоҳотларни мувафақиятни адо этиш мамлакат келажагини ўзгартирадиган самара бериши мумкин. Бу узоқ ва машаққатли йўлдир, унда тўсиқлар ва омадсизликлар бўлиши мумкин, бироқ ишонаманки – сафар бошланди“.\nБМТ Олий комиссари Тошкентдан қайтгач «Ўзбекистон мустақил ҳуқуқ ҳимоячилари ташаббус гуруҳи (ЎМҲҲТГ) баёнот тарқатди, бунда “қийноқлар, таҳқирлар ва диний мотивга кўра қамалганларга муддат қўшиш давом этаётгани” айтилади.\nЎМҲҲТГ пресс-релизида илгари “экстремистик диний ташкилот”да иштирок этганликда айбланиб қамалган, бироқ муддатини ўтаб бўлган маҳкумлар ака ука Мирзаевларга қийноқлар ва муддат қўшиб берилганини мисол қилиб келтиради.\ndata-title="БМТ Олий комиссари: Ўзбекистон дин эркинликлари бўйича махсус маърузачини таклиф қилади" data-description="11 май куни БМТ инсон ҳуқуқлари бўйича Олий комиссари Зейд Раад Аль-Хусейннинг ташрифи якунланди. Ташрифнинг бош натижаси 15 йиллик ..." data-image="https://eltuz.com/wp-content/uploads/2017/05/r624125.jpg" data-url="https://eltuz.com/asosiy-mavzular/199950/" data-services="facebook,odnoklassniki,twitter,telegram" data-counter="ig">


Уламолар гўшти заҳарлидир! (5) – Islom Nuri\nИжмоъ – уламолар таърифлаганидек, қайсидир бир асрда бирон масала юзасидан Уммат ишонган уламоларнинг берган қароридир. Агар бу уламолардан биронтасининг фикри хилоф бўлса, у ижмоъ-қарор ҳисобланмайди.\nИжмоъ – бир ўлканинг эмас, балки бутун ислом Умматининг ишончли уламолари тарафидан олинган қарордир.\nДемак, ижмоъ оддий иш эмас, балки унинг асослари ва шартлари бордир. Шунинг учун ҳам, баъзи олимлар: “Саҳобалардан сўнг ижмоъ чиқмади”- деб айтганлар.\nБас, ижмоъни даъво қилаётган одамлар шошилмасинлар! Қандайдир сўзни айтаётган одамларнинг кўплигига эмас, соғлом далил билан айтилишига эътибор берсинлар!\nУчинчи: Баъзи уламолар сабаблари қоим бўлган фатволарни берадилар. Бошқа олимлар ва толиби илмлар эса уларга қарши чиқиб, уларни мухолифлик, фитналарни қўзғаш, ўзини кўрсатиш, билимларни ўғирлаш, илмсизлик ва бошқа сифатлар билан айблайдилар.\nБу тўғри эмас. Биз бу мавзуда, қуйидаги сабабларга кўра, ҳушёр бўлишимиз керак:\nа) Расулуллоҳ соллаллоҳу алайҳи ва саллам олиб келган ваҳий ва У Зотнинг сўзларидан бошқа барчанинг сўзини олинади ҳам, рад қилинади ҳам.\nб) Бир-бирига мухолиф бўлганлар – уламолардир. Шундай экан, мухолифларни қадрлаш ва уларнинг обрўларини тўкмаслик, уларни айбламаслик керак.\nв) Одамлар ҳақиқат билан танилади, ҳақиқат одамлар билан эмас.\nг) Ким тарафидан бўлмасин, чиқарилган фатвонинг тўғрилиги ва шартларининг тўлалигини текшириш лозим. Мухолиф тарафнинг фикрларидан қатъий назар, фатвонинг соғломлиги ва шартларининг тўлалиги муҳимдир.\nд) Ижтиҳодий масалаларда ихтилофлар бўлиши табиий. Ҳатто саҳобалар ўртасида ҳам Расулуллоҳ соллаллоҳу алайҳи ва салламнинг: “Ҳар бирингиз аср намозини Қурайза қабиласи (ерлари)да ўқингиз!”– деб айтган сўзларини (Имом Бухорий роҳимаҳуллоҳ ривояти) фарқлича тушунганлар бўлди.\nУлар ўртасида Расулуллоҳ соллаллоҳу алайҳи ва салламнинг вафотларидан кейин ҳам баъзи келишмовчиликлар рўй берди. Бироқ бу келишмовчиликлар, уларни фитна қўзғаш ва бировларни қоралашга олиб бормади. Шунинг учун ҳам, ижтиҳодий масалалардаги ихтилофлар учун юрагимизни кенгроқ қилсак мақсадга мувофиқ бўлади.\nе) Мухолифлик хато ҳисобланмайди. Ибрат ёшнинг катта ёки кичиклигида эмас, балки фатво шартларининг тўлалигидадир. Зотан, уламоларнинг кичиклари катталарининг айрим фатволарига қарши чиқиш ҳоллари тарихда ҳам бўлган, ҳозирда ҳам бор. Чунки, гоҳида ҳақиқат кичикларда ҳам бўлиши мумкин.\nБунинг яққол мисоли шайхулислом Ибн Таймийя роҳимаҳуллоҳдир. У ҳақиқат унинг тарафида бўлгани боис ўз давридаги ватандош уламоларига мухолиф бўлган.\nЯна шундай бир мисол, шайх Абдулазиз ибн Боз роҳимаҳуллоҳ шайх Муҳаммад ибн Иброҳим роҳимаҳуллоҳнинг берган фатвосига у киши ҳали тирик пайтида қарши чиққанди. Шундай бўлишига қарамай шайх Муҳаммад ибн Иброҳим роҳимаҳуллоҳ: “Сен ким бўлибсанки, менга қарши чиқаяпсан?!!”- демади. Бу – шайх Муҳаммад ибн Иброҳим роҳимаҳуллоҳ билимининг чуқурлигига далилдир. Зеро, шайх Абдулазиз ибн Боз роҳимаҳуллоҳнинг далиллари кучлироқ эди.\nТўртинчи: Нега уламоларнинг хатолари бошқаларникидан кўра кўпроқ тилга олинади?!\nСабаби, уламолар бу умматнинг сараси, пешвоси ва мақтовга сазоворидир. Улардан содир бўлган битта-яримта хато тезда кўриниб, билиниб қолади. Чунки бу хато сутдек оппоқ варақдаги қора нуқтага ўхшайди. Шунинг учун ҳам: “Олимнинг хатоси оламга ноғора” деб бежиз айтмаганлар.\nОлимнинг мисоли оппоқ кийимга ўхшайди. Унга бирон бир доғ тегса, қанчалар кичик бўлса ҳам, кўриниб тураверади.\nИнчунун, уламолар буни яхши билишлари, ўзларини доимо назорат қилишлари, ҳаракатлари ва сўзларига диққат этишлари керак. Одамлар ҳам уламолар ҳақида айтилган гапларни бўрттирмасликлари шарт.\nБешинчи: Мақтовсимон мазаммат қилишдан қочингиз!\nАйрим одамлар уламолардан бирига мақтовлар ёғдирар экан, унинг фазилатларини икир-чикиригача санагач, сўнг: “Ҳар ҳолда, шайх яхши одамлардан!” ёки “Нима бўлганда ҳам, ўзи юраги соф одам!” каби камчиликларни ифодалаган оҳангда гапириб қўяди ва бу сўзи билан унинг ғофил эканини қасд қилади. Бундай услубларни қўллаган одамларга шу сўзларни айтамиз: “Аллоҳдан қўрқиб, Ундан тақво қилингиз! Айтаётган гапларингизнинг нақадар хатарли эканини билиб, Аллоҳга тавба қилиб, истиғфорлар айтинг! Камситган одамингиздан кечирим сўранг!”.\nОлтинчи: Олимларга нисбатан одобсизлик қилган одам ўз жазосини бу дунёда ёки охиратда, албатта, кўради. Имом Заҳабий роҳимаҳуллоҳ ибн Ҳазм роҳимаҳуллоҳнинг таржимаи ҳолида ўшандай одамлардан бири ҳақида мана бу сатрларни ёзган: “У кўп китоблар ёзди. Мунозара қилар экан, тили ва қўлига эрк берди. Уламоларга нисбатан одобсизлик қилиб, уларга қўпол сўзларни ишлатди: таҳқирлади, сўкди. “Қилмиш қидирмиш” деганларидек, жазоси ҳам ўз қилмишининг жинсидан бўлди. Унинг асарларидан баъзи уламолар юз ўгирдилар, ундан воз кечдилар, нафратландилар. Унинг китоблари тириклик пайтидаёқ ёқиб юборилди”.\nУламоларни ҳақоратлаган ва уларга нисбатан журъатли бўлган одамнинг одамлар эътиборидан четда қолганига воқеълик гувоҳ бўлмоқда.\nҲофиз Ибн Ражаб роҳимаҳуллоҳ айтади: “… Воқеъ бунга шоҳиддир. Одамлар ҳақидаги маълумотларни ва олам тарихини чуқур ўрганган кишилар, ўз биродарига макр қилган кишининг макри ўзига қайтгани, макр қилинган кишининг эса қутулиб, шу макр сабабли нажот топганини жуда яхши билади”.\nЕттинчи: Одамларнинг қоралашлари ва ёмон сўзлари билан юзма-юз қолган олим ва толиби илмлар сабр қилиб, Аллоҳдан тақво қилсинлар. Ва унутмасинларки, улар пайғамбарлар ва расуллардан афзал эмаслар. Ҳолбуки, Расулуллоҳ соллаллоҳу алайҳи ва саллам ҳам қораландилар, ҳатто рафиқаларини машҳур “Туҳмат” воқеъасида (зино қилишда) айбланди.\nРасулуллоҳ соллаллоҳу алайҳи ва саллам уламолар учун намунадир. Бас, у зотдан ўрнак олсинлар ва унутмасинларки, оқибат тақводорларникидир! Аллоҳ таоло айтди:\n“Улар: «Сен Юсуфмисан?» деб сўрадилар. «Ҳа, мен Юсуфман, бу эса биродаримдир. Аллоҳ бизга марҳамат кўрсатди (яъни шунча йиллик айрилиқ азобидан кейин бизни яна бирлаштирди). Дарҳақиқат, кимда-ким Аллоҳдан қўрқиб, сабру қаноат қилса, албатта Аллоҳ бундай чиройли амалларни қилувчи кишиларнинг ажру мукофотини зое қилмас», деди у” (Юсуф: 90);\n“(Фиръавннинг сўзларидан даҳшатга тушиб кетганларида) Мусо қавмига деди: «Аллоҳдан мадад тилаб, сабр-тоқат қилингиз! Бу Ер шак-шубҳасиз Аллоҳникидир. Уни Ўзи хоҳлаган бандаларига мерос қилиб берар. Оқибат-натижа эса тақводорларники (Аллоҳдан қўрққанларники) бўлар” (Аъроф: 128);\n“Ёмон макр-ҳийла эса фақат ўз эгаларини ўраб ҳалок қилур” (Фотир: 43).\nТаънагўйнинг сўзидан қутулмоғинг кўп душвор,\nГарчи бўлса масканинг тоғ устида пинҳон ғор.\nОдамларнинг тилидан ким ҳам қолур саломат?!\nЙиртқичга ем бўлсанг ҳам, ортдан қолмас маломат.\nСаккизинчи: Масалани умумлаштиришдан сақланинг!\nТалайгина одамлар ҳукмларни умумлаштиришга ҳаракат қилмоқдалар ва бу ўта хатарлидир. Бундай қилиш онг савиясининг пастлиги ва инсофсизликка далолат қилади. Масалан, шундай одамлардан бирининг: “Уламолар ундай қилди, уламолар бундай деди, уламолар калтафаҳмлик қилди, уламолар хатога йўл қўйди”,- деб умумийликни ифодалайдиган иборалар истеъмол қилаётганининг шоҳиди бўласиз. Тўғриси эса, яхши ишларда умумий лафзларни, ёмон ишларда эса шу ишни қилганларни ифодалайдиган сўзларни истеъмол қилишдир. Аллоҳнинг раҳмати, масалан, ёмғир ҳамма учун умумийдир, жазо эса жазога лойиқ бўлган кишининг ўзига хосдир: “Уларнинг ҳар бирини қилган осийликларига биноан жазоладик”.\nЯхшилар билан бирга бўлганларга ҳам раҳматнинг ёғилиши Аллоҳнинг марҳаматидандир: “Улар – ўзлари билан бирга ўтирган кишилар бахтиқаро бўлмайдиган одамлардир!”.\nАллоҳ таоло Бадр жангида иштирок этган саҳобаларга: “Кечирилган ҳолатингизда кетинглар!”- деди (Муттафақун алайҳ). Жазога келсак: “Ҳеч бир кўтаргувчи (яъни гуноҳкор жон) ўзга жоннинг юкини (яъни гуноҳини) кўтармас.” (Анъом: 164).\nТўққизинчи: Уламолар ҳақида сўз юритаётганларга шундай демоқчиман: “Аллоҳдан қўрқиб, Унга тавба қилинг! Аллоҳга қайтинг! Уламоларни ғийбат қилганингиз миқдорича мақтанг! Йўқса, зарар кўрган СИЗ бўласиз! Оқибат тақводорларникидир. Сизнинг мисолингиз қуйидаги байтларда тилга олинган кишиникидан фарқли эмасдир:\nОсмон ўпар тоғларни сузган, эй қўчқор,\nҲушёр бўлинг! Йўлингизни тузатинг! Оқибатларга назар ташланг! Аллоҳнинг ҳурматларини сақланг, Аллоҳ сизни ўз ҳимоясида сақлаб, гуноҳларингизни мағфират қилсин!”.\nАллоҳ таолодан Ўзи берган илмини бизга манфаатли қилишини, сўз ва амал фитналаридан сақлашини сўраймиз. Аллоҳ энг яхши билувчи Зотдир.\nАллоҳ таоло пайғамбаримиз, Унинг оиласи ва бутун саҳобаларига салавоту саломлар йўлласин.


24 Февраль 2021 16:32\nTASHKENT. Kazinform – Хитой ва Ўзбекистонда ишлаб чиқарилган ZF-UZ-VAC 2001 коронавирусга қарши вакцинасининг самарадорлиги 97 фоизни, дори хавфсизлиги эса 99 фоизни ташкил этади. Бу ҳақда Ўзбекистон Олий Мажлисига вакцинанинг клиник синовлари натижаларини тақдим этиш пайтида Ўзбекистон Инновацион ривожланиш вазирлиги маълум қилди, деб хабар беради Kazinform.\nЎР Инновацион ривожланиш вазирининг биринчи ўринбосари Шахло Турдиқуловнинг «Ўзбекистон 24» телеканалига айтишича, хитой-ўзбек вакцинаси самарадорлиги ва хавфсизлиги тўғрисида илмий ва амалий далиллар парламентга тақдим этилган.\n«Хитойлик ҳамкасбларимиз билан биргаликда биз ZF-UZ-VAC 2001 номли дунёдаги энг самарали ва хавфсиз коронавирусга қарши вакциналардан бирини яратдик. Бу - маҳаллий фаннинг катта ютуғи, мамлакатимизни вакциналар ишлаб чиқарадиган мамлакатлар рўйхатига киритган. Ушбу вакцина жуда мураккаб клиник синовлардан ўтказилди. Барча ишлар жуда қатъий стандартлар, халқаро талаблар асосида амалга оширилди. Айни пайтда вакцина ЖССТда қайта рўйхатдан ўтказилмоқда», - деди маърузачи.\nҚайд этилишича, ушбу вакцина юқори самарадорликка эга ва ножўя таъсирларга эга эмас.\nЭслатиб ўтамиз, Ўзбекистон Zhifei Loncom Biofharmaceutical компания томонидан ишлаб чиқилган Хитой вакцинасининг ҳаммуаллифи сифатида тан олинган. Натижада республиканинг ички бозорида ZF-UZ-VAС 2001 номи берилди.\nСўнгги бир кунда Қозоғистонда 2,9 мингга яқин кишида коронавирус аниқланди\nЎзбекистонда бир кунда 400га яқин одамда коронавирус аниқланди


Ўзбекистонда етиштирилган гилослар Британия бозорларида сотилмоқда » Milliy Matbuot Markazi\nБош саҳифа Демонстрационный сайт » Иқтисод » Ўзбекистонда етиштирилган гилослар Британия бозорларида сотилмоқда\nИқтисод / Асосий 27-05-2019, 21:29 0\n“Бугун – тарихий кун. Тарихда биринчи марта ўзбек гилоси Британия бозорига етказилди. Ўзбекистон – ажойиб мамлакат, биз бир неча ой аввал Буюк Британия бозорига ўзбек мева-савзавотларини экспорт қилишга қарор қилдик. Мен Ўзбекистон кўплаб вилоятлари, хусусан Қашқадарё вилоят Китоб тумани ва Наманган вилояти ташриф буюрдим. Мен катта экспорт салоҳиятини кўрдим ва бу масала бўйича ишлашга қарор қилдим”, деб таъкидлагани AKS Services Group бош директори Ваис Каис.


ОТБ вице-президенти: Айни пайтда Ўзбекистонда корпоратив облигациялар ва қимматли қоғозлар бозори саёз\nИқтисодиёт 14:20 / 16.11.2019 2057\nОсиё тараққиёт банки (ОТБ) вице-президенти Шисинь Ченга кўра, айни пайтда Ўзбекистонда корпоратив облигациялар ва қимматли қоғозлар бозори саёз. У бу ҳақда 15 ноябрь куни Тошкентда бўлиб ўтган «Ўзбекистоннинг иқтисодий тараққиётида капитал бозорларининг ўрни» мавзусидаги халқаро конференциядаги маърузасида тўхталиб ўтган.\nМаълум қилинишича, 2019 йил июль ҳолатига кўра Ўзбекистонда атиги 9та корпоратив облигациялар муомалага чиқарилган бўлиб, уларнинг аксарияти рўйхатга олинмаган. Фақат Тошкент шаҳридаги Республика фонд биржасида 136та компания рўйхатдан ўтказилган, уларнинг умумий капиталлашуви бозор капиталлашувининг 10 фоизидан камроғини ташкил этади.\n«Ҳозирги кунда Ўзбекистондаги капитал бозори молия секторида ва ресурсларни жалб қилишда муҳим рол ўйнамайди. Қимматли қоғозлар бозори ривожланмаган. Давлат каби йирик эмитентлардан халқаро бозорларда капитални жалб қилиш талаб этилади. Давлат қарзи умумий миқдорининг учдан икки қисми хорижий валютада ифодаланади, бу эса заифлик манбаи ҳисобланади», дея Шисинь Ченнинг сўзларидан иқтибос келтирмоқда Kun.uz мухбири.\nОТБ вице-президенти Ўзбекистон ҳукумати томонидан жорий йил бошида 1 миллиард долларлик евробонд дебюти муваффақиятли амалга оширилганини олқишлаган. Унинг таъкидлашича, бу инвесторларнинг мамлакатнинг иқтисодий асослари ва ислоҳотлар дастурига бўлган ишончи юксалаётганини акс эттиради ва Ўзбекистон иқтисодиётини молиялаштириш учун маҳаллий бозорларни ривожлантириш имкониятлари ортиб бораётганини кўрсатади.\nШунга қарамай ҳали Ўзбекистон фонд бозорида бартараф этилиши керак бўлган муаммолар, ҳал қилинадиган ишлар кўп. Хорижлик эксперт уларнинг айримларини санаб ўтган.\n«Қимматли қоғозлар бозори қимматли қоғозларни етказиб беришнинг чекланганлиги ва савдо ҳажмларининг пастлиги сабабли юқори ликвид ҳисобланади. Маҳаллий молиявий воситаларга талаб суст ва ҳатто кичик эмиссияларини ҳам ўзлаштира олмайди. Корпоратив облигациялар ва қимматли қоғозлар асосан давлат корхоналари томонидан чиқарилган ва уларга тегишли. Хусусий секторга реал иқтисодиётга сармоя ётқизиш воситаси сифатида капитал бозорининг мақсади чекланган», дейди Осиё тараққиёт банки вице-президенти.\nШисинь Ченга кўра, аввало, капитал бозори ҳукуматга бозорни эркинлаштириш ислоҳотларида ёрдам бериши мумкин. Хусусийлаштиришни қўллаб-қувватлаш ва иқтисодий тузилмани диверсификация қилишда иқтисодий жиҳатдан самарали усул мавжуд. Иккинчидан, капитал бозори узоқ муддатли инфратузилмани ривожлантириш учун барқарор молиялаштиришни таъминлайди ва шу тариқа барқарор узоқ муддатли ўсиш учун восита бўлиб хизмат қилиши мумкин. Учинчидан, асосан молия секторидаги банк тизимидан хилма-хиллик молиявий хатарларни бошқариш ва иқтисодий зарбаларнинг таъсирини камайтиришга ёрдам беради. Яхши ишлайдиган капитал бозори ресурсларни самарали тақсимлаши ва хавфларни тақсимлаш механизмларини таклиф қилиши керак.\n«ОТБ Ўзбекистон ҳукуматига капитал бозори имкониятларини рўёбга чиқариш учун таркибий нуқсонларни бартараф этишда ёрдам беришга тайёр. ОТБ ва ЕТТБнинг мувофиқлаштирилган техник ёрдами базавий шароитларни баҳолади ва бугун тақдим этиладиган ва муҳокама қилинадиган изчил тавсияларни аниқлади. ОТБ ривожланишнинг турли босқичларида ўз аъзоларига халқаро илғор тажрибаларни капитал бозорини кенг қамровли ислоҳотларига киритишда ёрдам берди. ОТБ Марказий Осиё минтақаси бозорларини ривожлантириш амбицияларини қўллаб-қувватлашда давом этади», дейди Шисинь Чен.\nУшбу мутахассиснинг таъкидлашича, Ўзбекистонда бозорни ривожлантириш учун мустаҳкам замин яратиш зарур. Бунга давлат қимматли қоғозларини чиқариш учун тузилган дастур орқали капитал бозорининг таъминот томонини ривожлантириш киради. Шунингдек, фонд биржаси орқали СОЕ ислоҳотлари ва бозор инфратузилмасини бирлаштириш талаб этилади. Бундан ташқари, институционал талабни шакллантириш керак. Бунинг учун суғурта соҳасини эркинлаштириш ва ривожлантириш, шунингдек, узоқ муддатли қимматли қоғозларга сармоя киритиш учун узоқ муддатли пул оқимларини шакллантириш учун пенсия тизимини модернизация қилиш талаб этилади.\n«Уйғунлаштирилган ва бирлаштирилган қонунчилик базаси бозорга ишонч ва ҳуқуқий ишончни ўрнатиш орқали бозор ривожланишига ёрдам беради. Даражали ўйин майдонини яратиш - бу калит. ОТБ Ўзбекистон фуқароларини молиявий бозорлар ва уларнинг ўсиши учун зарур бўлган молиялаштириш имкониятига эга бўлишни таклиф қилади», деб айтган ОТБ вице-президенти.\nЎзбекистон халқ ҳофизи Маҳмуджон Тожибоев вафот этди\nХабаровскнинг ҳибсдаги губернаторини қўллаб ўтказилган митингларда полицияга самимий раҳмат айтилди\nЎн йил ичида илк марта дунё бўйича қаҳва истеъмол қилиш камайиши мумкин\nБарбадос ороли масофадан ишлаётганларга махсус визани таклиф қилди


10 август, 2020, 22:31\n"Металлург" ўз олдига қўйилган вазифани бажара олармикин?\nCoca-Cola Суперлиганинг 9-туридан кейин “Металлург” клуби 5 ғалаба, 1 дуранг ва 3 мағлубият қайд этиб, турнир жадвалида 5-ўринда боряпти. Жамоа бош мураббийи Андрей Шипилов эса бир неча йилдан бери ишлаб келмоқда ва ушбу мавсумда “Металлург” анча шиддатли кўринмоқда. Балки ушбу мавсумга келиб Андрей Сергеевич ўзи хоҳлаган жамоани шакллантира олгандир. Гапнинг очиғи, ушбу мураббий билан боғланиб, унга ўзимизни қизиқтирадиган бир қатор саволларимиз бор эди. Ўз навбатида Шипилов sports.uz учун суҳбатлашишга қаршилик билдирмади.\n- Андрей Сергеевич, айни пайтда тайёргарлик ишлари қандай кетмоқда? Таркибда жиддий ўзгаришларни кўришимиз мумкинми?\n- Ҳозирги пайтда жамоамда бир неча кундан бери иш кетяпти. Биз 16 кун давомида машқ қилмагандик. Шу сабабли йигитлар ихтиёримизга турли жисмоний ҳолатда етиб келди. Аммо футболчилар ҳаракат қилишяпти, уларда ҳеч қандай муаммо йўқ. Эҳтимол, кимлар биландир хайрлашишимиз мумкин. Иложи бўлса, иккита позициямизни кучайтиришга ҳаракат қиламиз.\n- Уч нафар футболчингиз миллий терма жамоага чақирилганди. Лекин “Металлург”даги бошқа ўйинчиларда covid аниқлангач, вазият ўзгариб, юқоридаги ўйинчилар терма жамоа йиғинидан четда қолди. Ҳозир жамоадагиларнинг ҳолати қандай?\n- Уларда ҳеч қандай муаммо йўқ. Ҳаммаси соғлом. Хавотирга ўрин йўқ. Биз ҳар эҳтимолга қарши эҳтиёт чораларини ҳам кўриб қўйгандик. Доимо саломатлик биринчи ўринда туради. Қолаверса, биз барча тестларни топширдик. Муҳими, бизнинг шифокорлар жуда малакали.\n- Пандемия сабабли Суперлигамизда иккинчи маротаба танаффус эълон қилиниб, ўйинлар муддати яна узайтирилди. Бундай шароитда эса футболчиларни ўйинларга тайёрлаш ҳам осон кечмайди. Сизнингча, бу кетишда мавсумни якунлай оламизми?\n- Мавсум ҳали ниҳоясига етгани йўқ, бу аниқ. Бу кетишда чемпионатимиз ноябрь-декабрга қадар чўзилса керак. Ҳа, сиз ҳақсиз, бундай вазиятда футболчиларни ўйинларга ва машқларга руҳлантириш осон бўлмайди. Улардаги ўйин мароми шу ҳолат туфайли издан чиқиши мумкин. Лекин бу менинг шахсий фикрим. Ҳар нарса бўлиши эҳтимолдан ҳоли эмас. Айни чоғдаги асосий вазифа футболчиларимизга босим ўтказмасдан улар билан яхши муносабатда бўлишдир. Турли вазифа ва машғулотлардаги юкламалар билан уларни қийнамоқчи эмасмиз. Боз устига уларни иложи борича жароҳатга йўлиқишидан асрашимиз керак. Албатта, улар профессионаллардир, нима қилиш кераклигини билишади.\n- “Металлург”нинг ушбу мавсумдаги аниқ мақсади қандай?\n- Суперлиганинг мусобақа жадвалида иложи борича юқори ўринларга кўтарилишга ва кучли бешликдан жой олишга ҳаракат қиламиз.\n- Энди биринчи давранинг охирги турлари марказлашган ҳолда Тошкентда ўтказилади. Бу “Металлург” учун қулайми?\n- Учта ўйинни уйда ўтказдик, олтитасини эса сафарда. Бундай шароитда ўйинларга бориш ва ўтказиш ўз-ўзидан оғир эди. Бироқ шу билан бирга аксарият жамоаларда бундай ҳолат кузатилмай, улар худди курортда дам олгандек бўлишди. Тақвимнинг тузилиши мана шундай. Биз вазият асирига айланиб қолдик. Энг асосийси, кечки соат 5 да, устига-устак экинзорни эслатиб юборадиган майдонда шуғулланмасак бўлди.\n- Мавсум бошида жамоангизга қўшилган Шаҳзод Убайдуллаев анча кўзга ташланиб қолди. Унинг келажаги борасида нима деган бўлардингиз?\n- Шаҳзод ҳаракат қиляпти, у меҳнаткаш йигит. Унда кучли футболчи бўлиб етишиши учун етарлича турли даражадаги сифатлар мужассам. Биз иш жараёнида у билан тез-тез мулоқот қилиб, қандай қилса янада мукаммалроқ ўйинчи даражасига чиқиш сирларини ўргатяпмиз. Шаҳзод тўғри йўлдан бормоқда. Асосийси, у атрофидаги ўзини чалғитиши мумкин бўлган нарсалар ва айрим кимсалардан сақланиши керак. Чунки бундай ҳолатлар йигитчанинг бошини айлантириб қўйиши ва тўғри бораётган йўлдан чалғитиши мумкин. Шаҳзодда катта потенциал бор. Биз унга ишонамиз. У ҳозир Бангладеш, Хитой, Индонезияни ўйлаб ўтирмасдан иложи борича юқорига ўсишга ҳаракат қилиш керак.\n- Шунингдек, яқинда Ўзбекистон Кубоги баҳсларига ҳам қуръа ташланганди. “Металлург” жой олган гуруҳ ҳақида нима деган бўлардингиз?\n- Гуруҳимиз супер. Қуръа ташлашдан олдин гуруҳимизга тушадиган бир жамоани олдиндан кўнглим сезганди. Бу жуда қизиқарли тўқнашув бўлади.\n- Айтинг-чи, жамоангиздаги жиддий ва ҳазилкаш футболчилар кимлар?\n- Жиддийси Тожиев, қувноқлари Андреев, Чумак, Лобанов ва Исматуллаев. Яна бир жиддий ўйинчи бу - Қуттибоев.


Silk Air - Ўзбекистонда янги авиакомпания ташкил қилинди\nЯнги авиакомпания Ўзбекистонда шаҳарлараро парвозларни йўлга қўяди ва унинг чипталари нархи темир йўл билетига тенг бўлади.\nТОШКЕНТ, 25 ноя - Sputnik. Ўзбекистон транспорт вазирлиги ташаббуси билан Uzbekistan Airports шўъба корхона – Silk Avia ҳудудий авиакомпаниясини ташкил қилмоқда. Компания ўз парвозларини келгуси йилда бошлайди, деб хабар қилмоқда АЖ матбуот хизмати.Ҳудудий авиакомпания ташкил қилиш Ўзбекистонда бизнес фаолликни қўллаб-қувватлаш, ички туризмни ривожлантириш учун шароит яратиш йўлида муҳим қадамдир. Янги компания ташкил этиш натижасида аҳолининг авиацион ҳаракатчанлиги ошади, фуқаро бошига тўғри келаётган парвозлар сони ошади.“Биз бозорда аҳолини арзон нархларда ички парвозлар билан таъминлайдиган авиакомпания ташкил қилишни мақсад қилган эдик. Яқин вақтгача Ўзбекистон шаҳарларини бир-бири билан боғлайдиган тўғридан-тўғри парвозлар йўқлиги катта муаммо бўлаётганди. Масалан, Самарқанддан Хоразмга бориш учун Тошкент орқали учишга тўғри келаётган эди.Бизнинг вазифамиз ички парвозларни нафақат пойтахтдан вилоятларга (point to hub) тамойили асосида ташкил қилиш, балким вилоятлар орасида ҳам (point to point) ташкил қилишдир.Янги авиакомпанияси ҳудудий аэропортларни ривожлантириш учун ҳам керак. Шу сабабли биринчи босқичда уни Uzbekistan Airports бошқарув компанияси ташкил қилмоқда. Келажакда авиакомпания хусусий секторга топширилади.Дубайда 14-18 ноябрь кунлари бўлиб ўтган Dubai Airshow-2021 кўргазмаси доирасида Uzbekistan Airports ва HAS Aviation GT LLC компаниялари ҳудудий авиакомпаниянинг Стратегиясини ишлаб чиқиш ҳақида шартнома имзолашди.\nавиарейслар қатнови, авиапарвозлар, uzbekistan airways\n18:58 25.11.2021 (янгиланди: 09:45 26.11.2021)\nТОШКЕНТ, 25 ноя - Sputnik. Ўзбекистон транспорт вазирлиги ташаббуси билан Uzbekistan Airports шўъба корхона – Silk Avia ҳудудий авиакомпаниясини ташкил қилмоқда. Компания ўз парвозларини келгуси йилда бошлайди, деб хабар қилмоқда АЖ матбуот хизмати.\nSilk Avia авиакомпанияси ушбу йилнинг сентябрь ойида рўйхатдан ўтказилган. Айтиш жоизки, Silk Avia ўини миллий авиаташувчи Uzbekistan Airwaysнинг рақиби сифатида тақдим этмаяпти, у фақатгина ички парвозларни ташкил қилувчи ҳамкор сифатида иштирок этмоқда, - дейилган хабарда.\nҲудудий авиакомпания ташкил қилиш Ўзбекистонда бизнес фаолликни қўллаб-қувватлаш, ички туризмни ривожлантириш учун шароит яратиш йўлида муҳим қадамдир. Янги компания ташкил этиш натижасида аҳолининг авиацион ҳаракатчанлиги ошади, фуқаро бошига тўғри келаётган парвозлар сони ошади.\n“Биз бозорда аҳолини арзон нархларда ички парвозлар билан таъминлайдиган авиакомпания ташкил қилишни мақсад қилган эдик. Яқин вақтгача Ўзбекистон шаҳарларини бир-бири билан боғлайдиган тўғридан-тўғри парвозлар йўқлиги катта муаммо бўлаётганди. Масалан, Самарқанддан Хоразмга бориш учун Тошкент орқали учишга тўғри келаётган эди.\nБизнинг вазифамиз ички парвозларни нафақат пойтахтдан вилоятларга (point to hub) тамойили асосида ташкил қилиш, балким вилоятлар орасида ҳам (point to point) ташкил қилишдир.\nБиз 70-га яқин йўловчи ташиш имконига эга бўлган самолётлар ёрдамида ҳудудларда 40га яқин йўналишларни ривожлантиришни режалаштирганмиз. Бунда чипталар нархи темирйўл билетига тенг бўлади. Бу ички туризмни ривожлантириш учун ҳам ижобий таъсир қилади”, - дейди Uzbekistan Airports бошқарув раиси Рано Жўраева.\nЯнги авиакомпанияси ҳудудий аэропортларни ривожлантириш учун ҳам керак. Шу сабабли биринчи босқичда уни Uzbekistan Airports бошқарув компанияси ташкил қилмоқда. Келажакда авиакомпания хусусий секторга топширилади.\nДубайда 14-18 ноябрь кунлари бўлиб ўтган Dubai Airshow-2021 кўргазмаси доирасида Uzbekistan Airports ва HAS Aviation GT LLC компаниялари ҳудудий авиакомпаниянинг Стратегиясини ишлаб чиқиш ҳақида шартнома имзолашди.


Мубораклик ёшлар очган кооперацияга 18 нафар ишсиз йигит аъзо бўлди | O'zLiDeP\nЎзбекистон ёшлар иттифоқи Муборак туман Кенгаши раиси, O`zLiDeP фаоли Акмал Раҳмонов бошчилигида хайрли ташаббусга қўл урилди. Туман ёшлари бирлашиб, "Жўрабек, Сардорбек парвози" ишлаб чиқариш кооперациясига асос солишди. Ҳозирги кунда бу кооперацияга 18 нафар уюшмаган ёш бирлашган ва уларга 30 гектар сувли ер ажратилган. Ёшлар кучи билан 30 гектар ернинг ҳаммасига табиий иқлим шароитига мос донли экин – тариқ экилди.\nЕр олган ёшлар ғайрат билан меҳнат қилишмоқда. Хусусан, уларнинг кучи билан экинларни суғориш учун 250 метр масофага бетон лотоклар ётқизилди. 300 метр ариқ тозаланиб, сув чиқиши учун тайёр ҳолга келтирилди. Сув чиқариш мўлжалланган электр насос ўрнатилди. Насосни ишлатиш учун қарийб бир километрга яқин масофадан бетон устунлар орқали электр симлари тортиб келинди. Бу саъй-ҳаракатларнинг самара беришига ёшлар ишонишмоқда. Бу ишонч эса уларга куч-қувват ва иштиёқ бағишламоқда.\nАкмал Раҳмоновнинг айтишига кўра, келгусида бу хайрли ишлар давом эттирилиб, туманнинг бошқа ҳудудларида ҳам ёшлар иштирокида худди шундай кооперациялар ташкил этилади.


“HUMAN” хусусий бандлик агентлиги раҳбарига нисбатан суд жараёни бошланди - UzNews.uz\n“HUMAN” хусусий бандлик агентлиги раҳбарига нисбатан суд жараёни бошланди\nШохнур Файзуллаев томонидан етказилган зарар миқдори 21 млрд сўмни ташкил қилди.\nЖорий йилнинг 16 декабрь куни жиноят ишлари бўйича Тошкент вилоят судида “HUMAN” хусусий бандлик агентлиги раҳбари Шохнур Файзуллаевга нисбатан жиноят ишини кўриб чиқиш бўйича очиқ суд жараёни бошланди. Судга Хайрулла Раҳмонов раислик қилмоқда. Бу ҳақда Олий суд матбуот хизмати раҳбари Азиз Обидов хабар берди.\nСудланувчи Ўзбекистон Республикаси Жиноят кодексининг 168-моддаси (фирибгарлик) 4-қисми “а” банди, шунингдек, 179, 189, 192, 227, 243 моддалари билан айбланмоқда.\nЖиноят натижасида 1 198 нафар фуқаронинг манфаатларига зарар етказилгани ва судланувчи томонидан етказилган зарар миқдори 21 млрд сўмни ташкил қилгани маълум бўлди.\nДастлабки тергов давомида аниқланишича, Ш. Файзуллаев ва бошқалар республикамиз вилоятларида ваколатхоналар ташкил этиб, фуқароларни Германия, Чехия, Япония, Корея Республикаси, Болгария ва Литва давлатларига ишга жойлаштиришни ваъда қилиб, ҳар бир фуқародан таклиф этилган ишдан келиб чиққан ҳолда 6,3 млн сўмдан 35 млн сўмгача пулларни агентликнинг банк ҳисоб рақамига тўлаш йўли билан қўлга киритган. Шундан сўнг, мижозлар олдидаги мажбуриятларини бажармай, пулларни сарфлаб юборган.\nБундан ташқари, агентлик қонунни бузган ҳолда 143 080 000 сўм пул маблағлари корхонанинг бухгалтерия ҳисоб регистрларида тегишли тартибда акс эттирмагани маълум бўлган.\n“Жабрланувчилар кўплиги ва турли ҳудудлардан бўлгани боис, уларни суд мажлисларида иштирок этишини яшаш жойларидаги судлар биноларида ўрнатилган видеоконференцалоқа тизими орқали таъминлаш режалаштирилган“, - дейилади хабарда.


Архивы МАВСУМ - tafsilar.info\n15 Fevral 18:17 by Редакция\nСиноптиклар яқин кунларда кучли исиб кетишини ваъда қилмоқда. Қорақалпоғистон ва Хоразм вилояти Қисман булутли, ёғингарчилик бўлмайди, фақат 19 феврал куни жойларда ёғингарчилик бўлади (ёмғир, қорга ўтиш мумкин). Баъзи жойларда туман тушиши мумкин. Шарқий шамол ғарбга 7-12 м/с га ўтиш билан, 18-19 феврал кунлари 17-22 м/с гача кўтарилиши билан, баъзи жойларда 25-30 м/с гача кўчайиши мумкин.\n12 Oktabr 14:46 by Редакция\nИситиш мавсуми давомида Ўзбекистон аҳолиси иссиқлик билан таъминланади. Энергетика вазирлиги ахборот хизмати маълумотларига кўра, октябрдан мартгача истеъмолчиларнинг электр энергиясига бўлган талаби 40,816 миллиард кВт/с ни ташкил қилади. Куз-қиш даврида иссиқлик электр стантсияларида янги қувватларни яратиш ҳисобига ўтган йилнинг шу даврига нисбатан қарийб 3 миллиард киловатт/соат электр энергияси ишлаб чиқарилиши таъкидланди. Хусусан, йил охиригача Тахиатош ИЕСда\nТошкентда бутун бир туман сувсиз қолади\n08 Sentabr 10:19 by Редакция\nТошкент шаҳар ҳокимлиги Қодиров кўчаси бўйлаб совуқ сувнинг ёпилиши ҳақида хабар берди. Батафсил маълумот. Ўзбекистон Республикаси пойтахтида 8 сентябр куни соат 10.00 дан 20.00 гача Мирзо Улуғбек вилоятига совуқ сув этказиб бериш тўхтатилади. Куз-қиш мавсумига тайёргарлик дастурига мувофиқ Қодиров кўчасидаги ичимлик сув таъминоти тармоғининг клапанини алмаштириш учун монтаж ишларини олиб бориш режалаштирилган. Совуқ сувни тўхтатиш


Ўзбекистон халқ рассоми Муборак Йўлдошев вафот этди - Халқ сўзи\n11:11 09 Июль 2018 Маданият\nХонанда Манзуранинг отаси Муборак Йўлдошев 8 июль куни, 85 ёшда вафот этди. Бу ҳақда Манзуранинг ҳамкасб дугонаси Ирода Дилрознинг Инстаграм’даги саҳифасига асосланиб «Дарё» нашри маълум қилди.\nЎзбекистон халқ рассоми Муборак Йўлдошев ўзбек миллий ранг тасвир санъати ривожига улкан ҳисса қўшган. У бебаҳо дурдона асарлар муаллифи эди.\nМуборак Йўлдошев сўнгги марта 2017 йилнинг 16 март куни И.В. Савитский номидаги Қорақалпоғистон давлат санъат музейида «Достонлар ҳимоячиси» деб номланган тасвирий санъат намуналари кўргазмасини ўтказган эди.\n#Ўзбекистон халқ рассоми


ЖАСЛАР ТӘРБИЯСЫНДА ҲӘММЕ ЖУЎАПКЕРМИЗ! » Қарақалпақ филологиясы ҳәм журналистика факультети\nҚарақалпақ филологиясы ҳәм журналистика факультети » Жаңалықлар » ЖАСЛАР ТӘРБИЯСЫНДА ҲӘММЕ ЖУЎАПКЕРМИЗ!\n16-01-2020, 18:27 / 15 /\nЖақында Бердақ атындағы Қарақалпақ мәмлекетлик университетиниң 1-санлы студентлер турар жайында 12-санлы «Қурылысшы» МПЖның жуўапкер хызметкерлери менен ушырасыў кешеси болып өтти.\nУшырасыў кешеси қарақалпақ филологиясы ҳәм журналистика факультети тәрепинен «Жаслар тәрбиясында ҳәмме жуўапкермиз!» деген атамада шөлкемлестирилип, оның күн тәртибинде шаңарақ, мәҳәлле ҳәм оқыў орынларының тығыз бирге ислесиўи тийкарғы мәселе етип қойылды.\nОған 12-санлы «Қурылысшы» МПЖ баслығы А.Нызанов, ҳаял-қызлар мәсләҳәтшиси О.Дурымбетова, профилактика инспекторы А.Төрениязов ҳәм ҚМУ психологи Г.Реймбаевалар мийман сыпатында шақырылды.\nКешени ҚМУ ҳаял-қызлар комитети басланғыш шөлкеми баслығы И.Сейтназарова ашып берди.\nСондай-ақ, кешеге қарақалпақ филологиясы ҳәм журналистика факультети ҳаял-қызлар басланғыш шөлкеми баслығы Р.Садыкова, факультеттиң жаслар менен ислесиў бойынша декан орынбасары З.Жуманов, қарақалпақ әдебияты кафедрасы оқытыўшысы Ж.Сагидуллаева, 1-санлы СТЖ тәрбияшы-педагоги Ш.Матжанова ҳәм факультет студент-қызлары қатнасты.\nУшырасыўды өткериўден тийкарғы мақсет – студентлер турар жайында жасаўшы қызлардың тәрбиясында мәҳәлле ҳәм оқыў орнының ролин еле де арттырыў, студент-жаслар арасында ҳуқықбузарлық ҳәм тәртипбузыўшылықты болдырмаўдың алдын алыў, жаслардың бос ўақытларын мазмунлы өткериў, усы мәселеде бирге ислесиўди еле де күшейтиў, СТЖда турыўшы жаслардың талап ҳәм мүтәжликлерин қанаатландырыўда мәҳәлле менен оқыў орнының бирге ислесиўи болып табылады.\nСондай-ақ, ушырасыў барысында студент-қызлар келген мийманларға өзлериниң қызықтырған сораўларын ҳәм пикир-усынысларын билдирди. Ушырасыў соңында мәҳәлле ҳәм оқыў орны арасында келешекте жаслар тәрбиясына байланыслы орынланатуғын ўазыйпалар белгилеп алынды.\nҚарақалпақ филологиясы ҳәм журналистика факультетиниң 1-курс студенти.скачать dle 11.3\nӘдебиятымыздың қос байтереги


Москва Тошкентдан Россияда ишлаб чиқарилган шакарни сотиб олишни илтимос қилмоқда\nРоссия Қишлоқ хўжалик вазирлиги Ўзбекистон ҳукуматидан йилига мамлакатга 200 минг тонна шакар сотиш учун квота беришни илтимос қилмоқда.\n«Газета.uz»нинг ёзишича, бу илтимос Тошкентда 6 март куни ўтган қишлоқ хўжалик соҳасидаги ҳамкорлик бўйича давлатлараро ишчи гуруҳнинг навбатдаги йиғилишида билдирилган.\nРоссия қишлоқ хўжалик вазири ўринбосари Сергей Левин 2018 йилда Россия Ўзбекистонга 750 минг тонна шакар сотганини айтди. Бироқ 2019 йилда Ўзбекистон Россиядан шакар сотиб олишни тўхтатди. Бунга Ўзбекистонда шакар заводларининг ишга туширилиши ва Эрон, Покистон, Украина, Беларусдан сотиб олинаётган шакар миқдорининг кўпайиши сабаб бўлган.\nРоссия Ўзбекистон билан шаклланган тарихий ҳамкорлик истиқболларидан келиб чиқиб, 200 минг тонна шакар учун квота сўрамоқда.\n“Хоразм Шакар” ва “Ангрен Шакар” заводлари 2017 йилнинг кузидан бошлаб сўм девальвацияси ортидан ўз ишини тўхтатишга мажбур бўлган эди. Бунинг оқибатида Ўзбекистон хориждан шакар импорт қилишни кескин кўпайтирган. Аммо 2019 йил бошидан мазкур шакар заводлари ўз ишини қайта бошлади.\nСтатистика бўйича Давлат қўмитасининг билдиришича, 2018 йилда Ўзбекистон 303 миллион 900 минг долларлик шакар импорт қилган. Бу 2017 йилга нисбатан 11,7 маротабага кўпдир.


Спорт 14:28 / 03.09.2019 33393\n«Ростов» клуби ҳужумчиси Элдор Шомуродов Россия чемпионати янги мавсумининг асосий кашфиёти бўлиб турибди. 24 ёшли футболчи Премьер-Лига доирасида 8 марта майдонга тушиб, 7та гол урган ва тўпурарлар рўйхатида карвонбошилик қилмоқда. Унинг жамоаси эса «Краснодар» ва «Зенит» билан бирга пешқадамлар сафида бормоқда. Қайд этиш жоизки, ҳали ўзбекистонлик футболчилардан ҳеч ким Россия чемпионати тўпурарлари рўйхатида биринчи бўлмаган эди.\nФутбол статистикасига ихтисослашган Whoscored портали маълумотига кўра, Шомуродов дастлабки 8 турнинг энг яхши уч нафар футболчисидан биридир. Элдор жамоадоши, ҳимоячи Дмитрий Чистяков ва «Спартак» ҳимоячиси Самуэл Жиго билан биргаликда рейтингда энг юқори - 7,7 балл тўплаган. Бир неча марта турнинг рамзий терма жамоасига киритилган.\nСурхондарё вилоятининг Жарқўрғон шаҳрида туғилган Элдор Шомуродов учун Ўзбекистон миллий жамоасидаги фаолияти ҳам муваффақиятли кечмоқда. 2019 йилда Элдор 8 марта майдонга тушиб, 7та гол урди. Ваҳоланки, бундан олдинги 28та ўйинида 6та гол урган эди. Умумий ҳисобда у 36та ўйинда рақиблар дарвозасини 13 марта ишғол этган.\nШубҳа қилмасак ҳам бўлади, Шомуродовнинг 2019 йилги ютуқлари Европа клубларининг скаутлари назаридан четда қолмаган. Улар аллақачон Элдорни ён дафтарчаларига ёзиб, «кузатув рўйхатига» қўшиб қўйишган бўлса ажаб эмас. Бундай вазиятда болалайдиган миш-мишлар эса уни ЦСКА, «Галатасарой», «Шальке» ва «Манчестер Юнайтед» клублари қизиқиш доирасига киритиб қўйди. Аммо «қизиқиш билдириш» бу ҳали трансфер амалга ошади дегани эмас. Ҳар йили топ-клубларнинг скаутлари минглаб футболчиларни кузатиб боришади. Якунда уларнинг саноқлиси энг яхши клубларга ишга жойлашади. Элдор бу даражага етиши учун ҳали кўп меҳнат қилишига тўғри келади.\nАлбатта Шомуродовнинг ютуқларини ўзбек футбол мухлислари ва мутахассислари ҳам мамнуният билан кузатиб боришмоқда. Максим Шацких порлаган даврлардан кейин футболимизда илк маротаба нафақат миллий жамоада, балки Европа майдонларида ҳам юқори савияда тўп тепаётган голурар футболчи пайдо бўлди. ЖЧ-2022 саралаш ўйинлари арафасида бу қувонарли ҳол ва мухлисларда яхши умидни уйғотмоқда.\n2014 йили ўзбек футболидаги энг яхши ҳужумчилардан бири Максим Шацких миллий жамоадаги фаолиятини якунлагач, «оқ бўрилар»да барқарор голурар футболчининг ўткир танқислиги юзага келди. Максим Киевнинг «Динамо» клубидаги ўйинлари билан танилган, Европада ном қозонган, Ўзбекистон миллий жамоаси тарихидаги энг яхши тўпурар (34та гол), Украина чемпионатлари тарихидаги энг яхши тўпурар (124та гол), еврокубокларда «Ньюкасл» (Англия), «Фенербахче» (Туркия), «Реал» (Мадрид, Испания), «Байер» (Леверкузен, Германия), ПСВ (Нидерландия), «Андерлехт» (Бельгия), «Ювентус» (Италия) ва «Арсенал» (Лондон, Англия) клублари дарвозасини ишғол этган ноёб истеъдод соҳиби эди.\n«Супермакс» кетганидан сўнг, биз турли даврларда Александр Гейнрих, Марат Бикмаев, Игорь Сергеев ва бошқа номларга умид боғладик. Афсуски, уларга юқори маҳоратга эга ҳужумчиларнинг асосий хислатига хос бўлган барқарорлик етишмади.\nХўш, Элдор Шомуродов Ўзбекистон миллий жамоаси тарихидаги энг яхши ҳужумчи Максим Шацких даражасига чиқа оладими?\nУнинг ўйинини, натижаларини кузатар эканмиз, беихтиёр, қайсидир маънода футболимизда Шацкихга ўхшаган, унинг изидан борадиган, ютуқларини такрорлайдиган ҳужумчининг пайдо бўлаётгани ҳақида умид учқунлари уйғонади.\nҚайд этиш жоизки, айни пайтда Шацкихнинг миллий жамоадаги голлар сони бўйича рекордидан ўзиб кетишга 2 нафар футболчи яқин турибди. Улардан бири Одил Аҳмедов (19та гол), иккинчиси эса айнан бугунги кун қаҳрамони Элдор Шомуродов (13та гол).\nЭнди бироз орқага қайтамиз. 2017 йил ёзида Элдор Шомуродов «Бунёдкор»ни тарк этиб, «Ростов» клубига ўтди. Ўзбек футболига хос анъана бўйича унинг трансфер нархи эълон қилинмади. Нуфузли Transfermarkt портали Элдорни ўша пайтда 750 минг еврога баҳолаган эди.\n«Ўйнаб кета олармикан?» - Шомуродовнинг Россия чемпионатига йўл олишини эшитганимизда шундай фикр мияга келган бўлса ажаб эмас. Чунки сўнгги йилларда Россия Премьер-Лигасида ўзини яхши намоён қилган футболчилардан фақат Одил Аҳмедовни эслаш мумкин.\nХавотирлар ўринли бўлди, илк мавсумда Элдор захира ўриндиғида қолди. «Ростов» бош мураббийи Леонид Кучук қўл остида у деярли ўйнамади ва узоқ вақт давомида Россия чемпионатига мослаша олмади. Нисбатан очиқ футбол намойиш этиладиган, рақиблар таъқиби кучли бўлмаган Ўзбекистон чемпионатидан бошқа лигага кетиб, муваффақиятли тўп тепиш ҳеч ким учун осон кечмайди.\nВалерий Карпин «Ростов» бош мураббийи бўлгач, Шомуродов асосан захирадан майдонга туширилди ва исландиялик ҳужумчи Сигурдарсонга ўринбосар сифатида қаралди. Аммо айнан Карпин Шомуродов фаолиятида бурилиш ясай олди десак тўғри бўлади. Мутахассис унда соф ҳужумчига хос хислатини пайқади ва ўйинларнинг охирида, рақибнинг суст жойларига босим уюштириш мақсадида майдонга тушириб турди. Натижада «Ростов» айнан Шомуродовнинг сўнгги дақиқаларда урган голлари эвазига «Спартак»ни мағлуб этиб, «Краснодар» билан дурангга эришди.\n2019 йил ёзида «Ростов» исландиялик ҳужумчи Кьяртанссонни «Рубин»га ижарага бериб юборди. Карпин эса нурсиз ўйнаётган Сигурдарсонни захира ўриндиғига ўтқазиб қўйди. Натижада, Шомуродов асосий ҳужумчига айланди. Кўрсаткичлар ҳаммага маълум: футболчи тўпурарлар рўйхатида биринчи, «Ростов» пешқадамлар қаторида. Transfermarkt портали эса Элдорнинг трансфер нархи 2 баробар ошиб, 1,5 миллион еврога тенг эканини кўрсатмоқда.\nЭлдор Шомуродовнинг хислатлари ва камчиликлари нимада?\nЁш ҳужумчининг ҳислатлари тўғрисидаги бир неча мутахассисларнинг фикри билан мана бу жойда танишишингиз мумкин.\nУмумий хулосаларга таянадиган бўлсак, Элдор тўпсиз жуда кўп ва яхши ўйнайди, тез-тез орқага қайтиб, ҳимоячиларга ёрдам беради. Бу хислатлари дунёнинг тўпсиз ўйнайдиган энг яхши ҳужумчиларидан бири Роберто Фирминони эслатиб юборади. Бундан ташқари, Шомуродов ҳимоячилардан бирини ўзига жалб қилиб, қанот ҳужумчиларига кенгликни очиб беради. Жарима майдони чизиғида тўпни ажойиб тарзда қабул қилади. Бу эса кўпроқ плеймейкерларга хос бўлган хислат.\nЎтган мавсумда Шомуродов кўпроқ «иккинчи қават ишчиси» вазифасини бажарди – ҳаводан келган тўплар учун курашди, уни жамоадошларига ташлаб берди, дарвозага йўллади. Бу мавсумда унинг вазифаси ўзгарди – энди у кўпроқ оёғи билан ўйнамоқда, рақибни алдаб ўтишга уринмоқда, жарима майдони ташқарисида ҳаракат қилмоқда. Энг муҳими – яхшироқ очилиб, вазиятлардан унумли фойдаланмоқда. Яна бир муҳим жиҳати – жамоадошлари учун голли вазиятларни яратиши. Бу мавсумда Элдорнинг ҳисобида атиги 1та голли узатма бор, аммо у «Ростов»нинг 12та голидан 9тасида иштирок этган.\n«Минус»ларга тўхталадиган бўлсак, мутахассислар фикрига кўра, Шомуродов сайқаллаб олиши шарт бўлган кўникмалардан муҳими – тўғри прессинг қилишдир.\nЭлдорнинг қисқа вақт ичидаги ютуқлари бир неча клублар эътиборига тушди. Аввалроқ ЦСКА ва «Галатасарой» унинг хизматига қизиқиш билдираётгани ҳақида хабарлар тарқалган эди. Аммо «Ростов»нинг у билан хайрлашиш нияти йўқ. Валерий Карпин Шомуродовни «лиганинг энг иқтидорли ёш футболчиларидан бири ва трансфер қиймати 50 миллион евро» эканини айтди. Элдорнинг ўзи эса вақти келганида Европада тўп тепишни истаётганини билдирди.\nРоссияда мавсум энди бошлаганини ҳисобга оладиган бўлсак, қандайдир хулосалар қилишга ҳали эрта. Дўппини осмонга отадиган вақт ҳам етиб келмади. Элдор ҳали кўп ишлаши, барқарор гол уриши, ўз ўйинини мукаммалаштириб, камчиликларини сайқаллаб, яхшилаб бориши кераклигини ҳаммамиз тушуниб турибмиз. Элдорда кўплаб ёшларнинг иқтидорини дафн қилган «юлдузлик касаллиги»ни ҳам кўрмаяпмиз, бу қувонарли ҳол. Агар футболчи ўз ўйинида барқарорликни таъминлай олса, шубҳасиз марра уники бўлади. Бу топ-клублар талаб қиладиган энг асосий хислатдир. Бир ўйинда бешта гол ургандан кўра, бешта ўйинда биттадан гол урган афзал – бу олтин қоида.\nШомуродов кумири сифатида Фернандо Торрес ва Дидье Дрогбани тилга олади. Элдор Торресга фақат тезкорлиги билан ўхшаб кетади. Аммо Дрогба билан умумий жиҳатлари кўпроқ: яккакурашларда таслим бўлмайди, жамоадошларига тўпни зўр оширади, тўпсиз яхши ўйнайди.\nМаксим Шацких 24 ёшида миллий жамоа таркибида 12та ўйинда майдонга тушиб, 9та гол урган эди. Шомуродовнинг бу кўрсаткичи 36та ўйинда 13та голга тенг. Унинг тажрибаси кўпроқдек кўринмоқда, аммо тўпурарлик кўрсаткичи бўйича анча орқада. Шацких еврокубокларда кўп марта иштирок этди, Чемпионлар Лигасида кўплаб жамоаларнинг дарвозасини ишғол қилди. Шомуродовнинг «Ростов» билан бу маррага етишиши мушкулроқ, бунинг учун унга ўз олдига юқори мақсадларни қўядиган бошқа жамоа керак бўлади. Бунга эришиш учун ҳали жуда кўп меҳнат қилишга, кўп нарсани исботлашига тўғри келади.\nАммо Шомуродовнинг Шацкихдан бир устун жиҳати бор: Максим миллий жамоа билан жаҳон чемпионатида тўп тепиш орзусини амалга оширолмади, Элдорда эса буни рўёбга чиқариш учун имконият бор. Ўзбек футбол мухлисларининг кўп йиллик орзусини ҳам.


Антитаначага тест топшириш пулни кўкка совуришми 18-09-2021, 18:00 | Zamin.uz\n18:46 / 29.07.2021\nХорижлик мутахассисларнинг таъкидлашича, антитаначага топширилган тест натижалари одам иммун ҳимояси даражаси тўғрисида ишончли хулосалар қилишга имкон бермайди.\nМаълумотларга кўра, антитанача бор-йўқлиги коронавирусдан ҳимояланишнинг аниқ белгиси эмас. Устига-устак, узоқроқ сақланиб қоладиган ҳужайрали иммун реакцияси мавжуд бўлиб, уни антитаначаларга топширилган тест аниқлай олмайди.\nБошқача айтганда, сизда антитаначалар даражаси паст бўлиши мумкин, аммо шунга қарамай, ҳужайрали иммунитет орқали вирусга қарши яхши ҳимоя ҳам мавжуд бўлиши мумкин. Ёки аксинча, юқори даражадаги антитаначалар ва паст ҳужайрали ҳимоя даражаси бўлиши мумкин.\nШу билан бирга, кросс-реакция туфайли тест нотўғри ижобий натижа кўрсатиши мумкин. Масалан, оддий шамоллашдан кейин қолган антитаначаларни тест Covid-19га қарши иммунитет деб баҳолаши мумкин.\nБундай вазиятда мутахассислар сизни касалликдан кейин «ҳимояланганингизга» ишонч ҳосил қилиш учун пулни беҳуда сарфламасликни маслаҳат беришмоқда: ковиддан тузалган беморларнинг қон плазмаси вируснинг янги вариантлари билан курашишга унчалик қодир эмас.\nИлмий нуқтаи назардан, мантиққа тўғри келадиган ягона нарса — имкон қадар тезроқ вирусга қарши эмланишдир. «Замин» янгиликларини «Вконтакти»да кузатиб боринг\nЯнгиликлар » Жамият » Антитаначага тест топшириш пулни кўкка совуришми?


Расмий хабар: "Пахтакор" Юрица Булят билан шартнома имзолади / Olamsport.com\n10 янв 15:10\nРасмий хабар: "Пахтакор" Юрица Булят билан шартнома имзолади\nТеглар : ФутболБульятПахтакор\n"Пахтакор" хорватиялик ҳимоячи Юрица Булятни таркибига қўшиб олди.\n31 ёшли ҳимоячи "шерлар" билан йил охиригача мўлжалланган шартномага имзо чекди. У ўтган йили олий лигада "Бунёдкор" шарафини ҳимоя қилганди. Фаолияти мобайнида Булят Хорватиянинг "Задар" ва "Хайдук", Исроилнинг "Маккаби", Германиянинг "Энерги" ва Украинанинг "Металлист" жамоаларида ҳам тўп тепган.\n2012 йилги Европа чемпионати финал босқичида Хорватия терма жамоаси билан иштирок этган. Хорватиялик ҳимоячининг клубдаги фаолияти омадли чиқиши ва у "Пахтакор" билан совринларга эга чиқишига умид қиламиз.\nТуғилган санаси: 19.09.1986\nТуғилган жойи: Задар, Хорватия


Афғонистон армияси 21 нафар "Толибон" жангарисини йўқ қилди\n23:56 / 02.01.2017\nАфғонистоннинг шимолидаги Логар провинциясида ҳарбий авиазарбалар натижасида камида 21 нафар "Толибон" радикал ҳаракати жангариси йўқ қилинди. Бу ҳақида бугун, 2 январь куни Синьхуа агентлиги Афғонистон ички ишлар вазирлиги берган маълумотга асосланиб, хабар берди.\n"Якшанба куни кечқурун Афғонистон ҳарбий-ҳаво кучлари ҳарбий разведка маълумотларини олгандан сўнг Логар провинциясидаги Чарх туманида "Толибон" радикал ҳаракат жангарилари позициясига ҳарбий авиазарбалар ҳужумини амалга оширди, - дейилади ҳужжатда. - Рейдлар давомида камида 21 киши, шу жумладан икки нафар ҳаракат қўмондони ҳалок бўлган".\nБундан ташқари, операция натижасида радикалларнинг қурол-аслаҳалари йўқ қилинган.\nМанбага кўра, "Толибон" ҳаракати жангарилари қурбонларга оид маълумотларни тасдиқламаган.\nАфғонистон қурбонлар авиазарбалар "Толибон" жангарилари\nАбдулазиз Комилов Афғонистон президентининг катта маслаҳатчисини қабул қилди


Ҳиндистонда қурилаётган бино қулаши оқибатида бир неча киши ҳалок бўлди\n19:19 / 01.02.2017\nҲиндистоннинг Уттар-Прадеш штатида қурилаётган олти қаватли бино қулаб тушиши оқибатида беш киши ҳалок бўлди, 40га яқин инсон вайроналар тагида қолмоқда, деб хабар берди ANI агентлиги маҳаллий ҳукуматга асосан.\nҲодиса Канпур шаҳри четида чоршанба куни юз берган. Воқеа жойида фавқулодда вазиятлар бўйича Миллий кучлар хизматчилари ишламоқда.\nАйни дамда вайроналар тагидан уч киши қутқариб олинган. Маҳаллий ҳукумат маълумотига кўра, яна 30-40 нафар инсон вайроналар остида қолаётган бўлиши мумкин.\nҲодиса сабаблари текширувдан ўтказилмоқда, тахминий маълумотларга кўра, бир йилдан бери қурилаётган бино заиф асос сабаб қулаб тушган бўлиши мумкин.\nМаълумот учун, Ҳиндистонда турар-жой бинолари қулаб туриши тез-тез учраб туради – улар орасида қурилаётган ҳам, қурилиши битган бинолар ҳам бор. Аксарият вазиятларда бундай ҳолатлар қурилишдаги хавфсизлик нормаларига амал қилмаслик, сифатсиз қурилиш маҳсулотларидан фойдаланиш сабаб кузатилади.\nҲар йили дунё бўйлаб қанча одамни илон чақиши айтилди\n17:31 / 26.05.2018


Трамп компанияси Палм-Бичдаги қасрни 49 миллион долларга сотувга қўйди (фото)\nТрамп компанияси Палм-Бичдаги қасрни 49 миллион...\n05.03.2021 23:28 0 1748\nAҚШнинг собиқ президенти Дональд Трамп ва унинг оиласи номига рўйхатдан ўтган компания Палм-Бичдаги океан бўйидаги қасрни 49 миллион долларга сотади, дея хабар берди «New York Post».\nТаъкидланишича, уйнинг янги эгаси Трамп гольф-клуби тўлиқ аъзолигини олади. Худди шундай имтиёзга Вудбриж-роуднинг барча аҳолиси эгалик қилади.\nҚароргоҳ собиқ давлат раҳбарининг афсонавий мулки The Mar-A-Lago Club ёнида жойлашган бўлиб, ҳозирда Трамп ўша ерда истиқомат қилмоқда. Таъкидланишича, бинонинг майдони 10455 квадрат футни (971 квадрат метр) ташкил этади, саккизта ётоқ хонаси, тўққизта ҳаммом ва океанга қараган панорамали айвон мавжуд.\nҚаср 1956 йилда қурилган, аммо унда бир неча марта қурилиш ишлари олиб борилган. Трампнинг компанияси бинони 2018 йилда унинг синглиси Марианна Трамп Барридан сотиб олганди.\nАҚШ Доналд Трамп океан Палм-Бич\nХориж Кеча, 22:38


Туркманистонда аллақачон 7 кишида коронавирус аниқланган – ОАВ | Qalampir.uz\nТуркманистонда аллақачон 7 кишида коронавирус аниқланган – ОАВ\nОлам\t15 Апрель 18:05 25150\nГурбангули Бердимуҳамедов Президентлик қилиб келаётган Туркманистонда аллақачон коронавирус билан боғлиқ ҳолат аниқланган бўлиб, беморлар сони айни вақтда 7 нафарга етган. Бироқ, мамлакат ҳамон ушбу ҳолатни панада тутмоқда. Бу ҳақда “Хроники Туркменистана” нашри ёзди.\nҚайд этилишича,беморлар Туркманобод шаҳридаги карантин зонасидаги алоҳида палатада сақланмоқда. Ушбу палаталар жойлашган бинога кириш ва чиқиш мутлақо ажратилган ва алоҳида кириш жойи мавжуд.\nВирусга чалинганлар билан алоқада бўлган шифокорлар фақат дезинфекциялаш мосламаси билан жиҳозланган кириш жойидан фойдаланишлари шарт. У ерда шаҳар санитария-эпидемиология станцияси ходимлари тиббий ходимларни зонага кириш ва чиқиш жойларида зарарсизлантирадилар.\nАввалроқ, ушбу карантин зонасида олинган таҳлиллар одатий шифохоналарда текширилган бўлса, эндиликда бурун ва оғиздан олинган таҳлиллар, қон тестлари вилоят санитария-эпидемиология станциясининг бактериологик лабораториясига юборилмоқда.\nБеморларга Туркманистон-Ҳиндистон- Turkmenderman-Ajanta Pharma Limited қўшма корхонасида ишлаб чиқарилган чўчқа гриппига қарши H1N1 вакциналари билан эмланган. Даволашда кислородли ёстиқлар ҳам қўлланилмоқда.\nШифокорларнинг сўзларига кўра, Россиядан келтирилган асбоб-ускуналар ва қурилмалар минтақалар бўйича ҳар хил миқдорда тақсимланади.\nБу ҳудудда ишлайдиган шифокорлар ниқоб ва қўлқоп учун ўзлари тўлашлари кераклигидан шикоят қилмоқдалар. Жиддий даволаш чоралари йўқ. Шаҳардан зонани тарк этганда, қўриқчи тиббий ходимлардан ниқобларни олиб ташлашни талаб қилади.\nЗона шаҳар гиподромига қарама-қарши чўлда қурилган ва қаттиқ қўриқланади.\nТуркманистон ҳукумати эса мамлакатда коронавирус юқтирилганлигини инкор этишда давом этмоқда.\n02 Июнь 19:50 40364\n04 Июнь 09:08 35040\n03 Июнь 11:21 30880\n02 Июнь 12:29 27142\n02 Июнь 14:41 24521


Қандай касалликлар ва жисмоний нуқсонларда судьяликка қабул қилинмайди | NORMA.UZ\nСудьялар олий кенгаши ва Соғлиқни сақлаш вазирлигининг қарори (рўйхат рақами 2951, 2017 йил 23 ноябрь) билан Одил судловни амалга оширишга тўсқинлик қиладиган касалликларнинг ва жисмоний нуқсонларнинг рўйхати тасдиқланди.\nЭслатиб ўтамиз, «Ўзбекистон Республикаси Судьялар олий кенгаши тўғрисида»ги Қонунга мувофиқ мазкур рўйхат судьялик лавозимига номзодлар захирасига киритиладиган, судьяликка биринчи марта тайинланадиган шахсларни, шунингдек Судьялар олий кенгаши аъзоларининг касбий лаёқатини белгилаш учун мўлжалланган.\nОдил судловни амалга оширишга тўсқинлик қиладиган касалликларнинг ва жисмоний нуқсонларнинг рўйхати 24 та позициядан иборат:\nқўпол ҳаракат бузилишлари билан кечадиган асаб тизими касалликлари;\nтутқаноқ талвасалар билан кечадиган касалликлар (эпилепсия ва тутқаноқ синдромлари);\nкогнитив (ақлий) фаолияти бузилиши билан кечадиган асаб тизимининг дегенератив касалликлари;\nмарказий асаб тизими фаолиятининг яққол бузилиши билан кечадиган ҳажмли ҳосилалар;\nшизофрения, шизотипик ва алаҳлашли бузилишлар (шизоферениянинг барча турлари ва бошқалар);\nўпка ва бошқа аъзолар сил касалликларининг фаол даври;\nфаолиятнинг турғун бузилиши билан кечувчи эндокрин тизим касалликлари;\nсурункали юрак етишмовчилиги III босқич;\nюрак ишемик касаллиги: зўриқиш стенокардияси ФС (функционал синф) IV;\nгипертония касаллиги III босқич, тез-тез кризли кечиши;\nаорта ва артериялар аневризмалари ва қатламланиши;\nжигар циррози портал гипертензия билан;\nсурункали буйрак етишмовчилиги II-III даража\nмувозанат (вестибуляр) анализатор фаолиятининг бузилиши, шунингдек, Меньер касаллигининг оғир шакли;\nасаб тизими ривожланишининг туғма нуқсонлари (сирингомиелия ва сирингобульбия);\nэшитишнинг бир ёки икки томонлама турғун пасайиши (шивирлашда товуш эшитилиши камида 3 метр) электроакустик мосламаларда эшитиш ўзгармаслиги (эшитиш мосламаси билан товушнинг эшитилиши камида 6 метр);\nиккала кўзда кўрликка олиб келган кўз ёки умумий касалликлар;\nиккала қўл ёки иккала оёқнинг йўқлиги;\nҲужжат 24.11.2017 йилда кучга кирди.


ИнтерФУТБОЛ :: “Ливерпуль” сотилмайди ва Милнер жамоада қолади\n“Ливерпуль” сотилмайди ва Милнер жамоада қолади\nАмерикалик бизнесмен Том Вернер «Ливерпул»нинг сотилиши ҳақидаги гап-сўзларни қатъий оҳангда инкор этди. Гап шундаки, ЧЛ ярим финалидан кейин қатарлик миллиардерлардан бири «Ливерпул»ни харид қилиш ҳаракатини бошлагани маълум бўлганди.\nВернер эса дарҳол баёнот бериб, жамоани сотиш масаласида ҳеч қандай музокара олиб бормаслигини айтди. «Ливерпул»ни ўлимим яқинлашганидагина сотишим мумкин, шунда ҳам жамоани ривожлантиришга қодир сармоядорга. Ҳозирча жамоани сотиш борасидаги ҳеч қандай таклифни қабул қилмайман. Сабаби оддий — «қизиллар»сиз яшолмайман. Клопп ўз ғоясини жамоага тўла сингдириши керак ва бунинг учун ҳаммасига тайёрман. Қисқаси, немис мураббийи билан ўртадаги шартнома муддатини узайтирамиз. Тез орада... Ушбу мавзуни алоҳида муҳокама қилмоқчи эмасмиз. Аммо мураббийга нисбатан муносабатимизни барча жуда яхши билади. Шу пайтгача у билан шартнома муддатини 2 марта узайтирдик. Нега энди 3-марта шундай қилмаслигимиз керак», - деди Вернер.\n«Ливерпуль» президенти шунингдек, жамоанинг собиқ футболчиси Филиппе Коутиньога боғлиқ гап-сўзларга ҳам тўлталди: «Филиппе ҳақида фақат энг яхши фикрларни билдиришим мумкин, аммо у «Ливерпул»дан кетиб, Испаниянинг энг йирик клубларидан бири сафига қўшилди. Ваҳоланки, Коутиньога биз тўғри йўлда эканимизни тушунтиришга уриниб кўрдик. Яъни сафимизда қолса, ЧЛда бирор нарсага эришиши мумкинлигини айтдик. Энди Фелиппе ўз қароридан афсусланса керак...».\nАйтганча, клуб раҳбарияти фахрий ярим ҳимоячи Жеймс Милнер шартномаси муддатини узайтирмоқчи. Liverpool Echo нашрида ёзилишича, «қизиллар» уни 2022 йилнинг ёзига қадар жамоада олиб қолмоқчилар. Дарвоқе, Милнернинг амалдаги келишуви муддати келгуси ой якунланади. Олдинроқ унга «ПСЖ» томонидан жиддий қизиқиш борлиги хусусида хабарлар тарқалганди. Эслатиш керак, 33 ёшли ярим ҳимоячи 2015 йилдан буён «Ливерпуль» шарафини ҳимоя қилмоқда.\n15:03 Сократис «Олимпиакос»га ўтади (0)\n14:31 Фалькао «Нэшвилл»га ўтиши мумкин (0)\n13:53 Футбол атрофида: КАРАНТИННИ ПИСАНД ҚИЛМАЙ... (0)\n13:30 Сульшер: “Погба билан очиқ ва тўғридан-тўғри гаплашаман (0)\n13:05 “Ҳоким Кубоги - 2021”. ”Бунёдкор” “Навбаҳор-фарм” билан дуранг ўйнади (0)\n12:41 «ПСЖ» юлдузлара ялинмайди (0)\n12:24 "Бунёдкор" бош мураббийи: «Бу каби турнирларнинг ўз ўрни бор» (0)\n12:00 НИКЛАС БЕНДТНЕР КИМНИ «ЖИРКАНЧ ВА ЭШАК» ДЕГАНДИ? (0)\n09:51 ГАП ПУЛДА ЁКИ ТРАНСФЕР НАРХДА ЭМАС ёхуд буни бизнес дейдилар... (0)\n08:55 Лутфулла Тўраев: «Фарғонага кубок учун келдик» (0)\n08:30 Исломбек Исмоилов: “"Турон" ҳар қандай мусобақада ғолиблик учун курашади” (0)\n06:31 «Ювентус» Миликка ҳамон қизиқмоқда (0)\n05:41 «Вулверхэмптон» Жозени ижарага олди (0)\n05:04 Де Брюйне қачон қайтади? (0)\n04:39 «Реал» йирик трансферларга қўл урмайди (0)\n03:56 Калабрези «Кальяри»да ўйнайди (0)\n03:25 Варан «Реал»дан кетиши мумкин (0)\n03:03 Лэмпард ўрнига Шевченко? (0)\n02:29 Пельистри Испанияга йўл олиши мумкин (0)\n01:47 «Спартак» «Наполи» ҳимоячисига қизиқмоқда (0)


“Албатта аралашамиз”: Путин ҳазил тариқасида АҚШ сайловларига аралашишни ваъда берди - 03.10.2019, Sputnik Ўзбекистон\n“Албатта аралашамиз”: Путин ҳазил тариқасида АҚШ сайловларига аралашишни ваъда берди\n“NBC News” телеканали журналисти бир неча йиллардан буён америкаликларни қизиқтириб келаётган савол билан Россия президентига мурожаат қилди. 03.10.2019, Sputnik Ўзбекистон\n“NBC News” телеканали журналисти бир неча йиллардан буён америкаликларни қизиқтириб келаётган савол билан Россия президентига мурожаат қилди.\nРоссия президенти Владимир Путин америкалик журналистнинг Россиянинг 2020 йилда бўлиб ўтиши режалаштирилган АҚШ президенти сайловларига аралашиши тўғрисидаги саволига ҳазил тариқасида жавоб қайтарди.\n“Сизга бир сирни айтаман: ҳа, албатта аралашамиз, - дея ҳазил тариқасида жавоб берган Россия раҳбари ва бир неча сониядан сўнг қўшимча қилган: У ерда сизнинг вақтингизни яхшилаб чоғ қилиш учун. Фақат ҳеч кимга айтманг, хўпми?”\n“Аралашманг”: Трамп барчани кулдирди – видео\nПутин оҳангини ўзгартириб давом этди: “Биласизми, муаммоларимиз ўзимизга етарли. Биз ички муаммоларимизни ҳал қилиш билан шуғулланамиз ва аввало диққатимиз шунга қаратилган”.


Мунажжимлар башорати: 31 август куни юлдузлар Сизга нималарни ваъда қилмоқда? - Zamin.uz\n00:33 / 31.08.2018\n31 август куни учраганга сўроқ-савол беравериб чарчашингиз мумкин. Кўпчилик жуда қисқа фурсатда бу қадар улкан зафарлар қучганингиз билан қизиқиб қолади. Шубҳасиз, сиз бундай сирларингизни қалбингиздан бошқага ишонмайсиз. Умумий жавоб билан чекланасиз. Кун давомида ягона бир орзуингиз ҳақиқатга айланиши кутилади. Саломатлигингиз жуда яхши. Аммо кечқурун яқин инсонлардан бири билан баҳслашиб қолишингиз натижасида асабларингиз қақшаши эҳтимолдан холи эмас.\nКунингиз таклифлар, хушомадлар ва илтимосларга тўла бўлиши кутилмоқда. Албатта, буларнинг барчаси сизга қаратилган. Тақдирга раҳматлар айтасиз. Бу тўғри. Лекин бир нарсани ёдда тутинг. Бугунги ижобий натижаларга жон олиб жон беришингиз туфайли эришгансиз. Соғлиқ, иш, шахсий ҳаёт учун зарарли, ёқимсиз ҳисобланган амаллар, нарсалардан воз кечинг. Шахсий машинангиз бўлса, кун бўйи пиёда юриб туриш кераклигини ҳам унутманг.\n31 август куни эгизаклар буржи остида туғилганлар ўта фаол бир инсонга айланишлари кутилади. Лекин бу профессионал касбингиз эмас, балки шахсий ҳаётингиз билан боғлиқ. Иш бажариш давомида кўплаб уйдаги муаммоларни бартараф этишга улгурасиз. Янги касб-ҳунарга эга бўлиш масаласидаги илк қадамлар муваффақиятли кечади. Куннинг иккинчи ярмида саломатликни тиклаш амалларини адо этинг. Витаминга бой маҳсулотларни кўпроқ истеъмол қилинг.\nБугун негадир дангасалигингиз тутиши кузатилиши мумкин. Ишга ҳам, ҳаётга ҳам қўл силтайсиз-у, бир жойда ўтириб қоласиз. Аммо бу жуда зарарли. Вужудингиздаги жами куч ва имкониятни ишга солган ҳолда олдинга интилишда давом этинг. Сизга биров пул бериб қўймайди. Ўзингиз ишлаб топишингиз керак. Дангасаликка келсак, кечки пайт яқин бир манзилда ҳаво алмаштириб қайтсангиз, ҳаммаси жойига тушади. Айниқса, йога ва медитация амаллари барча нуқсон-у зарарли энергетикани ҳайдаб солади.\n31 августда кайфиятингиз аъло, буржингизга мос характер, яъни, бошқарувчилик одатингиз юзага чиқа бошлайди. Ишга ҳам, атрофдагилар билан кечадиган муносабатларга ҳам ижодий ёндаша бошлайсиз. Фақат молиявий муаммоларни бартараф этаётганда, меъёрни бузиб қўйманг. Оила қурмаганларнинг айримлари кечқурунга яқин ажойиб бир танишувни бошдан кечиришади. Бу романтик учрашув бўлиб чиқиши ҳақиқатга яқинроқ. Бардам бўлинг!\nБугун зинҳор оқимга қарши сузманг. Гарчи ҳамкасблар кимнидир танқид қилишга, ё раҳбарлар ёнига намойишкорона кириб бориб ҳақ талаб қилишга чақирса ҳам рози бўлманг. Атрофда бўлаётган ишларга оптимист назари билан боқинг. Пул масаласида бугун аҳволингиз кўнгилдагидек кечади. Бироқ катта бойликкача ҳали анча йўл босишингиз керак. Муҳаббатда фақат ён бериш билан чекланинг.\n31 август куни атрофдагилар у қадар яхши эътибор бермаётганидан ранжигандек бўласиз. Аммо ранжишингиз нотўғри. Ўзингиз биринчи бўлиб қадам ташланг, мулоқот қилинг. Улар албатта арзирли жавоб қайтаришади. Куннинг иккинчи ярмида янги танишувларни бошдан кечиришингиз мумкин. Яқиндагина хизмат сафари билан ўзга шаҳарга кетганлар, катта пул билан ортга қайтишлари кутилмоқда.\nПрофессионал касбингиз билан боғлиқ юмушларда муҳитни ҳисобга олинг. Агар муҳит ўзингизга ёқмаса, ўз кучингиз билан шу юмушларни адо этинг. Муҳаббатда ҳам оиласизларга ҳаддан ташқари мажнунга айланиш тавсия этилмайди. Етакчи бўлишга ҳам уринманг. Танлаган инсонингизни ўзингиздан бездириб қўйишингиз мумкин. Янги уйга кўчиш, сотиб олиш билан боғлиқ амаллар бугун омадли кечади. Кечқурун тоза ҳавода сайр қилинг. Соғлиғингизга жиддий қаранг.\n31 августда ёрдам сўраб танишларга, дўстларга мурожаат этишингиз зарур бўлса, ўзингизни кўп уринтириб ўтирманг. Бир марта қўнғироқ қилсангиз бас, улар бажонидил етиб келиб сизга ёрдам беришади. Муҳаббатда ҳам зерикиб қолишингиз учун баҳона кузатилмайди. Аксинча, жуфтингиз сизни кутилмаган ёқимли хабарлар билан сергак торттириб туради. Кечқурун баъзилар олис сафарга отланишлари мумкин. Сафарингиз бехатар ўтсин!\nУмумий аҳволингиз кўнгилдагидек бўлади. Ишлаш учун ҳам энергетика етарли. Молиявий масалада эса муаммолар ўта жиддий. Уларни бир зарба билан ўз томонингизга ағдариб олишингиз мушкул кечади. Демак, кимнидир ёрдамга чақиришга мажбурсиз. Кечқурун яқин келажак билан боғлиқ режаларни тузиб қўйинг. Бўғимлар, бел қисмингизда оғриқ туриб безовта қилаётган бўлса, мутахассис маслаҳати билан зарур машқларни бажаришингиз керак бўлади.\n31 август куни ижодий ва техник лойиҳаларни амалга оширишингиз талаб этилади. Бу ишни жуда аниқлик билан бажармасангиз, муваффақият қозона олмайсиз. Шахсий ҳаётда ҳазил-ҳузулга эрк берманг. Бугун шунчаки ювош тингловчи ролини ижро этинг. Жуфтингиз етакчилик қила турсин. Сиз эса фақат унинг гапларини маъқуллаш билан чекланинг. Кечқурун хушхабар эшитишингиз эҳтимоли бор. Бу яқин дўстларингиздан бири ҳақида бўлиши ҳам мумкин.\nИш жойингиздаги ҳозир эгаллаб турган ўрнингиз аллақачон эскирган. Юқори босқич сари интилинг. Керак бўлса, оқимга қарши сузинг. Майда-чуйда ишларни йиғиштириб, кўпроқ даромад келтирадиган ишларга қўл уринг. Албатта уддалайсиз. Кечки пайт дўстлар ҳамроҳлигида яқин манзилга сафар қилишингиз кутилади. Оилалиларга фарзандлар тарбияси билан жиддий шуғулланиш тавсия этилади.\n5-08-2018, 01:00, Ҳаёт тарзи\n24-11-2017, 00:26, Ҳаёт тарзи\n12-11-2017, 20:40, Ҳаёт тарзи


Самарқанд ва Наманганда автобуслар ҳаракати тўхтади, Қорақалпоғистонда эса улар АГТКШлардаги навбатларда қолиб кетмоқда – Газета.uz\nГаз қуйиш шохобчаларидаги вақтинчалик чекловлар сабаб Самарқанд ва Наманган вилоятларида жамоат транспорти ҳаракати тўхтаб қолди. Қорақалпоғистонда эса автобуслар шохобчаларда юзага келган узун навбатларда қолиб кетмоқда.\nLotinchada 26 январ 2022, 17:09 Жамият\n26 январь, бугун Самарқанд вилоятида шаҳар, шаҳар атрофи ва шаҳарлараро йўналишларда хизмат кўрсатувчи автобус йўналишларида транспорт воситалари сони кескин даражада камайиб кетди. Ушбу вазият Самарқанд вилояти Транспорт бошқармаси сиқилган газ билан боғлиқ вақтинчалик чекловлар сабаб юзага келганини маълум қилди.\nБошқарма автобусларни йўналишларга чиқариш учун барча чоралар кўрилаётганини қайд этди.\nБундан ташқари, Наманган вилояти Транспорт бошқармаси ахборот хизмати вилоятда ҳам автобуслар ҳаракати тўхтаганини маълум қилди.\n«Электр энергия таъминотидаги узилиш сабаб Фарғона водийсига табиий газ узатувчи компрессор станциялари фавқулодда тўхтаб қолган. Ҳозирда водийга етказиб берилаётган газ миқдори кескин камайиб кетганлиги боис газ қувурларида босим тушиб кетган. Шу сабабли Фарғона водийсидаги АГТКШларга 26 январдан табиий газ етказиб берилмаслиги ва натижада Наманган вилоятидаги жамоат транспортларининг (автобуслар) ҳаракатлари вақтинча тўхтаб қолган», — дейилади хабарда.\nҚорақалпоғистон Транспорт вазирлиги матбуот котиби Захида Калжанованинг «Газета.uz»га маълум қилишича, Қорақалпоғистондаги жамоат транспортидаги автобуслар сиқилган газ қуйиш шохобчаларидаги узун навбатларда қолиб кетмоқда.\nҲозирги пайтда (соат 15:40 ҳолатига) ҳудуднинг Тахиатош тумани туманлараро йўналишидаги автобусларда ёқилғи қолмагани боис ҳаракат тўхтаган.\nЗахида Калжанованинг таъкидлашича, вазирлик Қорақалпоғистон Вазирлар Кенгашига йўловчи ташиш билан шуғилланаётган жамоат транспортларига истисно тариқасида заруратга қараб куннинг маълум бир вақтида сиқилган газ қуйишга ва давомий равишда жамоат транспортлари учун лицензия варақасини тақдим этган тақдирда, алоҳида яшил йўлак (колонка) ажратиб, навбатсиз ёқилғи куйиш шароитини яратиб беришни сўраб мурожаат қилган.\nМаълумот учун, 26 январь куни газ қуйиш шохобчалари фаолияти вақтинча чекланиши эълон қилинди.\nАОКАда бўлиб ўтган брифингда Энергетика вазирлиги матбуот хизмати раҳбари Эльмира Бекмурадова республикада 70 фоиз электр энергия таъминоти тикланганини маълум қилди.\nТаъкидланишича, юзага келган носозлик туфайли мамлакатдаги мавжуд газ қазиб олиш конлари ва уни қайта ишлаш заводларида технологик жараёнларнинг бузилиш ҳолатлари кузатилмоқда. «Бу эса ўз навбатида газ ишлаб чиқариш ҳажмининг камайишига олиб келмоқда. Шу сабабли ИЭСларда газ босимининг камайиши мавжуд. Бу эса электр энергияни ишлаб чиқаришга салбий таъсир кўрсатмоқда», — деган у.\nШу боис, 26 январдан:\nАвтомобилларга газ тўлдириш станциялари фаолиятига вақтинчалик чекловлар киритилди;\nЮридик истеъмолчиларга ҳам табиий газ етказиб бериш тўхтатилди.\nИстеъмолчиларни электр энергия билан барқарор таъминлаш мақсадида ишлаб чиқарилаётган табиий газ тўлиқ ҳажмда ИЭС, ижтимоий соҳа объектлари, аҳолига етказиб берилиши таъкидланган.\nЛолагул Қаллиханова, «Газета.uz» 1 188\nГаз қуйиш шохобчалари фаолияти вақтинча чекланади 26 январ 2022, 10:54\nАйрим ҳудудларга электр энергия навбатма-навбат етказиб берилади, газда ҳам узилишлар кузатилмоқда 26 январ 2022, 09:41\n26 январ, 21:51\nYangi Uzbekisotda kimdir energetika sohasidagi bardakka javob beradimi. Eleketr yuqligi sababli 64 gaz konlari ishlashi tuxtadi, gaz bosimi pastligi uchun elektr ishlab chiqarish xajmi kamaydi. Xech bumasa yoki gaz yoki elektrni muammosiz etkazib beradigan kadrla bormi uzi??? Yoki 3 renesans shunda buladimi